Parte hartu | Hezikuntza\nZuen seme-alabak eskola honetara etorriko diren lehenengo aldia dela aprobetxatuz HEZIKUNTZA Guraso Elkarteak gutun honen bidez adierazi nahi dizue nortzuk garen eta zer egiten dugun. Lan handia dugu egiteko eta elkarte hau osatzen dugun guraso-talde honek eskola hobea lortzea beste helbururik ez du.\nEkintza hauen barruan daude: eskolaren eguna (puzgarriak, haur jolasak, musika, bazkaria, etab.), eskolaz kanpoko kirola ordaintzea, mendi irteerak, txokolatadak, txistorrada, gabonetako Olentzero, Hezikuntza aldizkaria, kultur jarduerak, Korrika, web orria, ikasturte bukaerako bidaia egiteko dirulaguntza, guraso topaketak, eta abar.\nDirua garrantzitsua da baina Elkarte honek zure laguntza ere behar du. Orain jendez eskas gabiltza eta kontuan izan behar dugu gure seme-alabak hazten ari direla eta zikloz aldatu eta eskola utzi egingo dutela. Gu ere beraiekin goaz, eta Guraso Elkartea utzi beharko dugu, horregatik jende berria behar dugu eskolan lan egiteko prest.\nInteresatuenak gu gara, eskola gero eta hobea izatea guri interesatzen zaigu gehien, gurasooi.\n2013-2014 ikasturterako kuota familiako 20 € da.\nBeheko aldean bi atal dituzue betetzeko: batean sinatuta kuota kobratzeko baimena ematen duzue, eta bestean, Guraso Elkartean parte hartzeko prest bazaudete izena eta telefonoa jarri behar dituzue.\nfamiliak, Lezo Herri Eskola eta Lezo Institutuan ordainketak egiteko emana duten kontu korrontetik, hezikuntza guraso elkarteari ordaintzen zaion kuota zuzenean kobratzeko baimena ematen du.\nAita, ama edo tutorearen sinadura,\nHEZIKUNTZA Guraso Elkartean parte hartu nahi dut.


Euskadiko Orkestraren 2020-2021 Abonu-Denboraldia en Donostia-San Sebastián | Diario Vasco\n2021ko Ekainaren 14ra\nPrezioa. 35 / 27 / 18 ? €\n"Elkano: Mundubira musika bidelagun" proiektuak bere ibilbidea jarraituko du Mikel Urquizaren "Nire itsas munstroak" obraren estreinaldiarekin.\nGure zuzendari titular Robert Treviñok dioen moduan, gauza garrantzitsu bat ikasi dugu pandemia-garai hauetan, "etxea ez dagoela leku jakin batean, pertsonengan baizik. Berriki bizitako trauma sakona izan da, eta gure arteko banaketa beste galera modu bat bezala pairatu dugu. Orkestra-kontzertu bat ez da ekitaldi bat bakarrik, kultura, pasioa, artea, entretenimendua eta zaletasuna bizitzeko aukera bat ere bada; horrek GUZTIAK gizateria irudikatzen baitu". Horregatik, orain Euskadiko Orkestraz hitz egin nahi dizuegu, guztiok elkar aurkitzeko leku komun gisa. Gure programazioa ezagutzera eta gozatzen hastera gonbidatzen zaituztegu. Aurretik, hemendik aurrera nolakoak izango garen eta datozen hilabeteetan gure jarduera nola kudeatuko dugun azalduko dizuegu.\nGogoeta honek barne hartu du, baita ere, digital-osteko aroan orkestrak publiko ezberdinen aurrean aurkezteko eta haiekin harremantzeko duen modua. Izen bakarrarekin egingo du: Euskadiko Orkestra. Orain arte erabili diren izendatzeko modu guztiak (EO, OSE, EOS, etab.) ordezkatuko ditu, izan ere, oso modu aldakorrean erabili baitira eta ez baitira erabilgarriak izan markaren aintzatespena indartzeko. Aldi berean, eta nazioarteko zabalkundea lortzeko, ingelesezko "Basque National Orchestra" izendapena ere mantendu da, kanpo-esparruan erabiltzeko. Gainera, gure marka berria eta gure izaera aurkezteko egin dugun hausnarketa guztiak "sentitzea", "ulertzea", "bizitzea" bezalako terminoetara eraman gaitu, zirrara komun bat sortuz: musikazaleen familia handiarekin elkartzen gaituen zirrara.\nAurreko Denboraldiaren inaugurazioan, "Zain" izeneko proiektu berezi batek piztu zuen arreta; ez zen aldez aurretik jakitera orkestrak zer interpretatuko zuen programa horretan, eta hori izan zuen berezitasun. Denboraldi berri hau ere formato berezi batekin hasi nahi dugu: Schuberten sinfonien maratoia, orkestraren egoitza diren lau hirien artean banatuko den maratoia. Zergatik ekingo diogu Denboraldiari horrelako proiektu batekin? Hainbeste ziurgabetasunen aurrean, jaialdiaren kontzeptuaren aldeko apustua egin nahi genuelako. Izan ere, jaialdiek hain berezkoa duten jai-espiritua, bizi-espiritua eta espiritu kementsua oso beharrezkoa baitugu garai hauetan. Astebetean sinfonia batzuk prestatu eta interpretatzea lan gogorra da, eta erronka berria izango da orkestrarentzat.\n01- 2020ko irailak 28 eta 29:\nRobert Treviño; Zuzendaria\nSchubertek bizitza zaila izan zuen, eta ez zen inoiz ospetsu izatera iritsi bere garaiko ikusleen artean. Hala ere, oso lagun leialen talde bat izan zuen, eta, 1815etik aurrera, bere omenez, Schubertiade direlakoak antolatzen hasi ziren; jaialdi pribatuak ziren, eta egilearen musika ospatu eta beste arte batzuekin erlazionatzen zen. Gaur egun, Europako hainbat tokitan, indarrean dago oraindik tradizio hori. Eredu horretan inspiratuta, eta Erromantizismoan oinarritzen den denboraldiari handitasunez hasiera emateko, Euskadiko Orkestrak bere Schubertiade propioa ospatuko du, eta Robert Treviño izango da zeremonia-maisu. Ez da inoiz egin horrelako ezer: astebetean, Schuberten zortzi sinfoniak entzuteko aukera eskainiko du, lau hiriburuetan banatuta eta saio bikoitzetan.\n18:00: 1. eta 6. Sinfoniak.\n20:15: 5. eta 4. Sinfoniak.\n18:00: 2. eta 8. Sinfoniak.\n20:15: 3. eta 9. Sinfoniak.\nOharra: Programa honek ezohiko egutegi eta ezaugarriak izango ditu, covid-19aren pandemiaren ondorioz gerta litezkeen edukiera-murrizpenak kontuan hartuta.\n02- 2020ko urriak 29 eta 30 eta azaroak 5, 6:\nMichel Tabachnik; Zuzendaria\nSchubert Erromantizismoko musikaren hastapenetan funtsezkoa izan bazen ere, Richard Wagnerrek operen corpus bat sortu zuen, eta mugimendu artistiko horren helduaroaren muina dira. Operetan, hainbat kontu garrantzitsu landu zituen (besteak beste, maitasuna, erlijioa eta filosofia) ikuspuntu transzendente batetik, eta, horretarako, musika-hizkuntza berritzaile bati forma eman behar izan zion. Wagnerrek hedadura handiko operak sortu zituen, eta bere ekintza eta izpiritua obertura eta preludioetan laburbiltzeko egitandia ere lortu zuen; jakina, errepertorio sinfonikoan sartu dira. Michel Tabachnikek Karajan eta Boulez zuzendari garrantzitsuen eskutik ezagutu zuen Wagner, eta, gero, mundu erdiko opera-antzokietan findu zuen bere estiloa. Oraingoan, Der Fliegende Holländer, Parsifal, Lohengrineta Tannhäuseroperen zati ezagunenetako batzuei helduko die.\nParsifal, 1. ekitaldia (Preludioa)\nLohengrin, 1. eta 3. ekitaldia (Preludioa)\nTannhäuser (Obertura & Venusberg)\n03- 2020ko abenduak 4 eta 10:\nPablo Ferrández; Biolontxeloa\nElkano: Mundubira Musika Bidelagun proiektu handiak Mikel Urquiza konpositorearen eskutik jarraitu du bere bidaia; izan ere, Nire itsas munstroaklanean, Amerikara hurbildu, eta Getariako marinelaren espedizioak han egin zituen aurkikuntza zoragarriak ezagutzen ditu. Jarraian, Pablo Ferrández biolontxelo-jotzaile gaztea izango dugu berriro; 2019ko maiatzean, estreinaldi arrakastatsua izan zuen orkestrarekin eta Robert Treviñorekin batera. Oraingo honetan, tandemak Erromantizismoko musikako kontzertu handienetako bat emango du: Schumannen Biolontxelorako kontzertua. Konpositoreak 1850ean konposatu zuen kontzertu hori, eromenean erabat erori baino urte batzuk lehenago bere buru torturatuak azkeneko aldiz bakea eman zionean. Bere bizitzako azken urteetan, Xostakovitxek ere azken kapitulua erantsi zion bere ziklo sinfonikoari: 15. sinfonia. Sorkuntza enigmatikoa zen, bere musika propioaren eta Rossini, Rakhmaninov, Mahler, Wagner eta beste egile batzuen aipuz betea.\n2. Elkano Proiektua: "Nire itsas munstroak"\n04- 2021eko urtarrilak 15 eta 21:\nBehzod Abduraimov; Pianoa\nBehzod Abduraimov piano-jotzaile gazteak (Uzbekistan), The Independent egunkariaren arabera, «bere belaunaldiko pianistarik perfektuena», errepertorioko kontzerturik ospetsuenetako batekin debutatuko du gure denboraldian, Beethovenen Emperor Concertokontzertuarekin, hain zuzen. Beethovenek 1811. urtean estreinatu zuen lana, eta, partitura lerden eta ospatzaile horrekin, perfekzioa lortzen du kontzertuaren formatuari dimentsio sinfonikoa emateko egiten duen bilaketan. Ondoren, Robert Treviñok bere konpositore totemikoarekin egingo du topo, alegia, Anton Brucknerrekin (2016ko martxoan, haren musikarekin aurkeztu zen, lehen aldiz, gure publikoaren aurrean). Oraingoan, oso gutxitan interpretatzen den sinfonia bat aukeratu du:3. sinfonia, «Wagner». Ezizenarekin igar daitekeen bezala, Richard Wagnerren orkestra-soinua eta kromatismo harmonikoa antzematen da Bruckner bere miresle eta lagunaren begirada amultsuaren atzean.\nPianorako 5. kontzertua, "Enperadorea"\n3. Sinfonia, "Wagner"\n05- 2021eko urtarrilak 29 eta otsailak 1:\nRuth Reinhardt; Zuzendaria\nRuth Reinhardt zuzendari alemaniar goiztiarra da; 17 urterekin, opera bat konposatu eta zuzendu zuen bere jaioterrian, Saarbrücken, eta, azken urteetan, Cleveland, Seattle, Dallas eta Malmöko orkestra garrantzitsuen podiumera igo da. Euskadiko Orkestrarekin egingo duen debutean, programa heterogeneo bat zuzenduko du. Hindemithen Hari eta metalerako musika kontzertantea lanarekin, keinu egingo dio XX. mendeari, eta, gero, errepertorio sinfoniko-koralera eramango gaitu, Iruñeko Orfeoiarekin sinergian. Abesbatzak (Europako zaharrenetako bat), alde batetik, Lorenzo Ondarraren Salve Regina lanaren neoklasizismoa jorratuko du, baita Tristiaere, Berliozen hiru koru-piezako bilduma, inspirazio shakespeariarrekoa. Kontzertua Dvoraken 5. sinfoniak itxiko du, konpositore bohemioa heldutasun musikalera eraman zuen perfekzio landuko partiturak.\nHari eta metalerako musika kontzertantea\n06- 2021eko martxoak 12 eta 18:\nGemma New; Zuzendaria\nVadim Gluzman; Biolina\nOrkestrak indarrak batuko ditu bere laguntzailerik leialenetako batekin, Easo Abesbatzarekin, denboraldiko bigarren estreinaldiari ekiteko; izan ere, Gary Carpenter konpositore ingelesari enkargua egin dio, hainbat orkestra britainiarrekin elkarlanean. Ghost Songsizenburupean, Marion Angus eta Robert Louis Stevensonen poesiatik abiatzen da sorkuntza, loaren eta esnaldiaren arteko linboan esperientzia musikal bati forma emateko. Ondoren, Vadim Gluzmanek (2018an, orkestrarekin batera egin zuen Austriako eta Alemaniako bira) Sergei Prokofieven Biolinerako 2. kontzertuarekin egingo du aurkezpena gure denboraldian. Kontzertua errusiarraren konposizio liriko eta sentimentalenetako bat da. Gemma New Zeelanda Berriko zuzendari apartak (harreman handia dauka zenbait orkestra amerikarrekin, hala nola Saint Louisekoarekin eta Dallasekoarekin) Schumannen 3. sinfonia «Renana» baliatuko du programa ixteko (Beethovenen Pastorala sinfoniaren baliokidetzat hartzen da).\n3. Sinfonia, "Renana"\n07- 2021eko apirilak 8 eta 9:\nGustav Mahlerren 7. sinfonia(1905ean amaitu zuen) beste sinfonia batzuen narratiba pertsonaletik urruntzen den lan garaile bat da, gauetik egunerako bidaia metafisiko bat proposatzen duena (horregatik dauka «Gauaren kanta» ezizena). Naturaren sinfonia ere bada; Karintiako paisaia eta Wörthersee lakua aipatzen dira, Mahlerrek bi uda eman baitzituen bertan konposatzen: «arraunak uretan lehen aldiz sartzean, nigana etorri zen sarreraren gaia (edo, hobeto esanda, sarreraren erritmoa eta atmosfera)», gogoratzen zuen konpositoreak urte batzuk geroago. Robert Treviñok Mahlerren sinfonia handiak interpretatu ditu, hala nola Londresko Orkestra Sinfonikoarekin eta Munichko Orkestra Filarmonikoarekin, eta asko goraipatu dute. Hori dela eta, Zazpigarrenarekin hasiko du Mahlerren musika oso presente egongo den denboraldiaren azken zatiari.\n7. Sinfonia, "Gaueko kanta"\n08- 2021eko maiatzak 3 eta 6:\nHans Graf; Zuzendaria\nBirgit Kolar; Biolina\nRakhmaninovek eta Bartokek musika-lan asko idatzi zituzten gaztaroan. Gazte-lanen corpus honetako obrak inperfektuak badira ere, bultzada espresibo liluragarriz eginda daude, eta kontzertu honen protagonistak izango dira. Hasiera Rakhmaninovek 20 urterekin idatzitako The Rock fantasia sinfonikoak emango dio. Eta, horrekin batera, bere 1. sinfonia, zorigaitzez ezaguna; izan ere, hain kritika txarrak jaso zituen estreinaldian, non Rakhmaninovek, deprimituta, konposatzeari utzi baitzion hiru urtez. Egia esan, lan bikaina da, bere etorkizuneko ekoizpenaren hazia aurki baitaiteke bertan. Tartean, Birgit Kolar austriar bakarlariak Bartoken Biolinerako 1. kontzertua interpretatuko du. Lanak egile hungariarra folklorean murgildu aurretik zuen alderdi erromantikoa eta ezezaguna erakusten du. Hans Graf (Euskadiko Orkestrako titularra 1994tik 1996ra) berriro itzuliko da gure denboraldira, oso ohikoa ez den programa hau zuzentzeko.\nBiolinerako 1. Kontzertua\n09- 2021eko maiatzak 20 eta 21:\nAnja Bihlmaier; Zuzendaria\nManuel Walser; Baritonoa\nAnja Bihlmaier Alemaniako opera-antzoki eta kontzertu-aretoetako zuzendari aktiboenetako bat da, baita Eskandinavia eta Erresuma Batukoetakoa ere. Euskadin egingo duen estreinaldian, gure denboraldi osoa lotzen duen garaia laburtuko du: Erromantizismoa. Wagnerren Tristan eta Isoldaoperako ezinezko amodioaren sublimazioaren ondoren, Preludioa eta maitasunagatiko heriotza lanean laburbilduta, Manuel Walser baritonoak ahotsa emango die Mahlerren Lieder laneko lehen zikloko Noragabeko adiskide baten kantakderitzenei. Walserrek (Thomas Quasthoffen ikaslea eta, azken urteotan, Vienako Operako izarretako bat) bidaiariaren rola hartuko du, bidean utzi dituen amodioen inguruko hausnarketan. Ekitaldia Schumannen 1. sinfoniarekin amaituko da. Konpositorearen lehen orkestra-lan handia da; hilabete baino gutxiago behar izan zuen idazteko, inspirazio-aldi harrigarri bat izan zuen eta.\nTristan eta Isolda, preludioa eta maitasunagatiko heriotza\n1. Sinfonia, "Udaberria"\n10- 2021eko ekainak 11 eta 14:\nNikolai Lugansky; Pianoa\nRakhmaninov historiako piano-jotzaile bikainenetako bat izan zen, eta, Paganiniren gai baten gaineko rapsodian (modu ez ofizialean, pianorako bere bosgarren kontzertutzat hartzen da), ohore egin nahi izan zion beste birtuoso handi bati, kasu honetan, biolinjole bati. Horretarako, Paganiniren Biolinerako 24. kapritxoagai ahaztezina hartu, eta 24 piano-bariazio egin zizkion, zein baino zein liluragarriagoa eta zailagoa. Partiturak aparteko dohainak dituen pianista bat eskatzen du, eta Treviñok Nikolai Luganski errusiar birtuosoa gonbidatu du erronkari aurre egiteko, sakonki ezagutzen baitu Rakhmaninoven musika. Su artifizialen ikuskizun handi horren ondoren, Mahlerren sinfonia perfektuenetako batekin amaituko du denboraldia Treviñok; hain zuzen ere, Bosgarrenarekin. Lan horretan, konpositoreak atzean uzten du bere lehen sinfonietako ipuin eta kantu folklorikoen eragina, eta erabat murgiltzen da orkestra-musikaren abstrakzioan.\nPaganiniren tema baten gaineko rapsodia\nAstelehenetik asteazkenera: 11:30 - 13:30\nOstegun eta ostiraletan: 11:30 - 13:30 / 17:00 - 20:00\nLarunbatetan: 17:00 - 20:00\nEuskadiko Orkestraren eta Kursaal Eszenaren emankizun-egunetan:\nOharra: Sarrera solteak kontzertu-egunak hurreratu ahala jarriko dira salgai.\nEuskadiko Orkestraren weba


Finis-terræ, Lurraren amaiera | Ziber-etxekoandrea\nHasiera » Historia » Finis-terræ, Lurraren amaiera\nEgipton, Kristo aurreko mila urte lehenagoko kondaira batek, zioen, Osiris berpiztu zuela Isis jainkosak, bere anaia gaiztoak erahil eta hiru egunetara. Ondoren, kristautasunak, berpizkundearen historia berridatziko zuen, guganaino iritsi zaigun arte: Aste Santua.\nEta ez da hau erlijio berriek egiten dituzten kondaira eta elezaharren moldaketen adibide bakarra.\nDone Jakue bidea oso ezaguna egin da batez ere azken hamarkadetan, baina gero eta gehiago dira, Compostelara iritsi ondoren, Fisterraraino jarraitzen dutenak.\nDiotenez, Compostelan apostoluaren hilobia aurkitu baino lehenagoko mendeetan ere, Lurraren amaieratzat jotzen zen Fisterrara joaten ziren leku guztietatik zeltak eta erromatarrak.\nBrutus Callaicus iberiaren konkistatzaile erromatarra, k.a. 137. urtean Fisterrako lurmuturrera iritsi omen zen. Garai hartan, erromatarrek, lurra borobila dela ezagutzen ez zutenez, Eguzkia itsasoak irensten zuela eta uretatik sugarrak zerizkiola ikusi zuen.\nErromanizazioaren aurretik ere, Ara Solis (Ekiari egindako altarea) bat eraiki omen zuten lurralde horietako herriek. Euskal Herrian ere Eguzkia oso garrantzitsua izan zen erromanizazioaren aurreko garaietan.\nFisterrako lurmuturretik, krustazeo itxurako Centulo irla ikusten da, itsasgizonentzat zorigaiztoko urperatze eta superstizioko gune izan da. Heriotzaren kosta deitzen zaio, eta besteak beste, Prestige ontziaren ezbeharra bertan gertatu zen.\nNeguko goiz bat zuri laztana,\nArrosa beltza zera Algorri, itsasoko dama,\nZure barreneko izaki danak desesperantzan\nItoko al ziren?\nMendetako haitz, harrizko bihotz\nTxori beltzak hegan zeruan, airean hilotz.\nZure altzoan triste sentitzen naiz\n“Nunca mais, nunca mais!!”


Raymond Larraburu - Wikipedia, entziklopedia askea.\nDonibane Garazi, 1797ko urtarrilaren 17a\nArgagnon, 1875eko apirilaren 16a (78 urte)\nRaymond-Eugène-Marcel Larraburu (Donibane Garazi, Nafarroa Beherea, 1797ko urtarrilaren 17a - Arganhon, Frantzia, 1875eko apirilaren 16a) politikaria izan zen.\nParisen zuzenbidea ikasi eta abokatu eta enpresen zuzendari moduan aritu zuen, tartean Compagnie d'Assurances Générales izenekoarentzat. Parisko Guardia Nazionalaren kapitaina izan zen 1830 eta 1847 artean. Ohorezko Legioko kide izendatu zuten.\n1849an Behe Pirinioetako diputatu bihurtu eta kontserbadore alderdiarekin aritu zuen. Berriro 1857an, 1863 eta 1865ean aukeratua, azken urte honetan Paueko alkate eta Behe Pirinioetako Kontseilu Orokorraren presidente orde bihurtu zen.\n1869an senatuan sartu eta Napoleon III.aren alde egin zuen.\nWikimedia Commonsen badira fitxategi gehiago, gai hau dutenak: Raymond Larraburu\n↑ Frantses agirietan Raymond-Eugène-Marcel Larrabure\n↑ Adolphe Robert eta Gaston Cougny, Dictionnaire des parlementaires français de 1789 à 1889, Paris, Bourloton, 1889, 2. liburukia, online.\nMultimedia: Raymond Larrabure\nOrriaren azken aldaketa: 12 uztaila 2021, 13:21.


Vitoria-Gasteizko Udalaren web-orria - Tetrapack 2022\nTetrapack 2022 edizioaren helburua hauxe da: Gazte Klik Klak 2021 argazki eta bideo lehiaketaren irabazleek egindako lanaren lurraldeko testuinguru artistikora hurbiltzea da.\nPatricia Leiseka, Ania Río, José Martínez eta Laura García prestakuntza-aukera honetan murgildu dira, argazkigintzan, bideo-sorkuntzan eta arte plastikoetan esperientzia handia duten profesionalekin batera, hala nola Zas Kultur kolektiboa eta Nuria Pérez-Cárcamo (2019ko edizioaren irabazlea) komisario laguntzaile gisa.\nSorkuntza-prozesu hori, irudikatuko da erakusketa baten bidez hiriko erreferentzizko areto batean, Amarika aretoa hain zuzen ere. Esposizioa maiatzaren 27tik ekainaren 26ra arte (biak barne) egongo da ikusgai.\nErakusketa kolektiboa Gasteizko Udalaren Gazteria Zerbitzuaren eta Arabako Foru Aldundiko Kultura eta Kirol Sailaren elkarlanearen emaitza da. Horren bidez artista gazteen lana ikusgarri egiteko aukera ematen da, esparru profesionalean eta, zehazkiago, Gasteizko tokiko sektore artistikoan sartuz. Gure hiriko gazteen sorkuntza artistikoa bultzatu nahian.\nLaster erakusketari, bere lanei eta artistei buruzko informazio gehiago eskuratu ahal izango da webgune honetan bertan katalogo digitala kontsultatuz.\nLaster erakusgai jarriko dira 2021eko lanak. Bitartean, Gazte Klik Klak-en argazki galerian(Beste leiho batean irekiko da) 2012tik 2020ra bitarteko lanak ikusi ditzakezu.\nhttps://www.flickr.com/photos/38143943@N08/albums/72177720295902167(Beste leiho batean irekiko da)


EAJ-PSE akordioa hauteskundeak | PSE: Ez du oposizioa baliogabetzen\nMendia: 'EAJrekin itunak ez du baliogabetzen gure oposizioa Urkulluri'\nPSE-EEko idazkari nagusiak azpimarratu duenez, EAJrekin lor daitezkeen balizko akordioak ez dira izango ‘’inori erosotasuna emateko’’.\nIdoia Mendia PSE-EEko idazkari nagusiak azpimarratu duenez, EAJrekin lor daitezkeen balizko akordioek ez du baliogabetzen , ''inondik inora ere'', sozialisten oposizioa Eusko Jaurlaritzari, Legebiltzarrean.\nPSE-EEko Batzorde Nazionalean agerraldia egin du Mendiak, udal eta foru hauteskundeetako emaitzak aztertzeko, eta bertan adierazi du EAJrekin lor daitezkeen balizko itunak ez direla izango ''inori erosotasuna emateko''. Horrekin batera, sozialisten buruak adierazi du ez diotela uko egingo etxebizitzen legea onartzeari, ezta EiTB eta erakundeen egitura erreformatzeari ere.\nMendiak nabarmendu duenez, gizarteak ''erdiguneko papera'' eman die sozialistei euskal politikagintzan, eta PSE-EEk protagonismo hori baliatuko du ''erakundeetatik egiten diren politikek ezkerrerantz egin dezaten''.\nHala, gobernagarritasunerako balizko akordioek balio behar dute ''ekonomia suspertzeko, enplegua sortzen laguntzeko, iruzurraren kontra modu eraginkorragoan borroka egiteko eta dependentzia eta gizarte zerbitzuen legea garatzeko'', Euskadiko sozialisten buruaren arabera.


Arkitrabe - Wikipedia, entziklopedia askea.\nErromako Augustoren foruan dagoen Marteren tenpluko arkitrabearen irudia\nArkitrabea arkitektura klasikoko taulamenduaren behereneko zatia da. Bere egitura-funtzioa ateburu zein leihoburu bezala funtzionatzea da, estalkiaren pisua zutabeei igortzeko.\nEstalki lauko arkitekturan funtsezko elementua da, sistema arkitrabatuko arkitekturari izena ematen diola. Greziar arkitektura klasikoa eta bere aurrekaria, egear arkitektura, egitura arkitrabatuen adibide tipikoak dira, lehenago, eraikin monumental egiptoarrak ere, estalki lau edo ateburudunekin eraiki ziren arren.\nOrriaren azken aldaketa: 18 iraila 2021, 20:10.


Gutuna | Irutxuloko Hitza\nEtiketen Fitxategia | Gutuna\nGutuna: ‘Gora herria Antxon!’By Irutxuloko Hitza on 2012/03/27 in Gutunak, Iritzia Iker Beristain. Euskal preso politikoa Ia ia konturatu gabe beste urtebete pasatu zaigu,eta azken hilabeteotan Euskal Herriko egoera politikoak hartutako abiadura ikusita, badirudi denbora gehiago igaro dela. Eman diren aldaketa guztiak ikusteko aukera bazenu, ez zenuke sinestsi ere egingo. Guztion lanaz eta borrokaz gure herriaren biziraupena ziurtatuta, beste fase batera igaro baikara, garaipenera eramango gaituen [...]\nGutuna: ‘Eskerrik asko, Nerea Txapartegiri’By Irutxuloko Hitza on 2012/03/07 in Gutunak, Iritzia Bittor Hidalgo, Intxaurrondo Berehala emandako azalpenengatik. Ea denon artean lortzen dugun euskaldunok, besteek bezainbeste, merezi dugun errespetua. Badugu zer egina. Ondo izan\nTxillardegi ekologista eta antitaurinoaBy Irutxuloko Hitza on 2012/01/24 in Gutunak, Iritzia, Paperekoa Martin eta Waldo, Eguzkiko partaideak Txillardegik garbi ikusten zuen “naturaren sarraski hazkorrak gizadia bera arriskuan jartzen duela”; horregatik “errotikako ekologismoaren behar gorria dagoela” pentsatzen zuen –Euskal Herria Helburu, 1994–. Ezaguna denez, Txillardegi bat eta bakarrean pentsamenduzko gizona eta ekintzazkoa banaezinak dira. Horregatik, pentsatu ez ezik, ekologistok antolatutako ekintzetan ere parte hartu ohi zuen. Manifestazio jendetsuetara [...]\nGutuna: Eskerrik asko, TxillardegiBy Irutxuloko Hitza on 2012/01/17 in Gutunak, Iritzia Dani Goñi, Bagerako lehendakaria Eskerrik asko, Bageraren izenean eta baita neurean ere. Alor askotan izan zara aitzindari eta bidegile. Aurreko egunetan jende ugarik aipatu eta goratu izan ditu euskal komunikabideetan, beraz, ez naiz dagoeneko adierazitakoak errepikatzen hasiko. Baina guri dagokigunez, ondo gogoan dut Bageraren sortze prozesuan bidelagun izan zintugula; ez zu bakarrik, baita zure inguru [...]\nGutuna: Gorka EtxeberriariBy Irutxuloko Hitza on 2012/01/10 in Gutunak, Iritzia Marisol Garmendia, Donostiako PSE-EEko zinegotzia Pozten nau zu –Gorka Etxeberria bertsolaria– eta ni, hainbat gauzatan bat gatozela ikusteak. Errespetu osoa diet bai Donostiako alkateari –edozein izanda ere– egun Izagirre jaunari, bai bere alde bozka eman duten donostiarrei ere. Ez ezazu hori inoiz zalantzan jarri, mesedez, demokraziaren funtsa baita hauteskunde demokratikoen emaitza onartzea eta erakunde demokratikoak [...]\nGutuna: San Telmo Odonen museoa?By Irutxuloko Hitza on 2012/01/09 in Gutunak, Iritzia, Paperekoa Jexux Arrizabalaga, Parte Zaharra Datorren martxoan urtea beteko du San Telmo Museo berrituak. 1902an sortua omen da, beraz, Euskal Herriko zaharrena. Gure gizarteak historian zehar izan duen ibilbidearen erakusleihoa izan nahi du, eta Gipuzkoako beste museoetarako sarrera. Ikus dezagun eginkizun hori betetzen duen. Eraikuntza berriari begiratzen badiogu ikusiko dugu zaharra berriarekin lotu dela. Egia da [...]\nTweetstream\tViewing item 1 to 5 (of 5 items) leire narbaiza arizmendi posted an update 4 hours, 54 minutes ago\nJon Fernandez posted an update 11 hours, 32 minutes ago\nUnai Zubeldia Arruabarrena posted an update in the group Italiako Giroa 11 hours, 36 minutes ago\nUnai Zubeldia Arruabarrena posted an update in the group Italiako Giroa 11 hours, 37 minutes ago\nUnai Zubeldia Arruabarrena posted an update in the group Italiako Giroa 11 hours, 40 minutes ago


Gaindegia, Egilea hemen ZUZEU\nEH osoan 197.000 lagun daude langabezian, pasa den urteko epealdi berdinarekin alderatuta, gutxiago. Datu baikorrak dira, baina oraindik ere Europako lurraldeen artean langabezia-tasa altuenetakoa dug...\nTurismoa ez da edozein jarduera ekonomiko Euskal Herrian\nAktibitate honek hartu duen tamainak ezinbestean dakar nolako turismo eredua behar dugun luze eta zabal eztabaidatzea Azken urteetan turismoak indar garrantzitsua hartu du gurean. Datuak ikustea best...\n2006an baino %73 hipoteka gutxiago sinatzen dira egun\nHego Euskal Herrian, 2015eko lehen hiruhilekoko datuen arabera, etxebizitzek 2.105 euroko prezioa zuten metro karratuko batez beste. Ipar Euskal Herrirako ez dago datu orokorrik, baina batez ere Lapur...\nSaltoki txikiak Euskal Herrian\nEuskal Herrian, txikizkako merkataritzan diharduten 17.000 saltoki inguru ditugu, handiak zein txikiak kontuan hartuta. Dena dela, hamar langiletik beherakoak dira saltoki horien %98 inguru. Horien gu...\nAuzo aberatsenek bikoiztu egiten dute pobreenen errenta Euskal Herriko hiriburuetan\nAuzo aberatsenek bikoiztu egiten dute pobreenen errenta Euskal Herriko hiriburuetan. Europan bi adierazle nagusi erabili ohi dira familia baten bizi kondizioak neurtzeko. Batetik, pobrezia arrisku ...\nEuskal Herriko aireportuek ia bost milioi eta erdi bidaiari hartu zituzten iaz. Azken urteotan ez da 2007ko marka (6.355.718) gainditzeko moduko zifrarik izan, eta hori nabarmen antzematen da krisiare...\nLan istripuak asko murriztu dira, baina…\n...in itinere edo lanerako joan-etorrian izandako lan istripuak %43 hazi egin dira, eta lan istripu guztien %12,3a osatzen dute orain. Lan istripuen zifrak asko jaitsi dira azken urteotan. Kopuru ...\n2030era salto: 85 urtetik gorako biztanle gehiago 10 urtetik beherakoak baino\nHemendik eta 2030era, heren bat haziko da 65 urtetik gorakoen kopurua Euskal Herrian, 14 urtetik beherakoena laurden bat baino gehiago murriztuko den bitartean. Biztanleriaren datozen urteotako bilaka...\nEsportazioak: Espainiako merkatutik urruntzen\nNazioarteko salerosketak Euskal Herriko ekonomiaren funtsezko elementua dira, eta salmenten kasuan, enpresa askoren biziraupenerako ezinbesteko zutabea. Batez ere industria eraldatzailearen alorrean t...\nGure industria suspertzen hasi al da?\nEspainiako Enplegu eta Gizarte Segurantza Ministerioak Hego Euskal Herrirako martxoko kontratazio datuak eman berri ditu, eta bertan berretsi dutenez, goranzko joera dago azken hilabeteotan. Industria...\nLanaldiak gora, egonkortasunaren lepotik\nKrisiak bete-betean eragin die kontratazio datuei. Gaindegiak argitaratu berri duen "Kontratazioak Euskal Herrian" txostenean eragin hori zenbaterainokoa izan den ikertzen da, kontratazio kopuruari ...\nKooperatibek gora egin dute krisialdian\nGizarte ekonomiak 75.000 enplegu inguru sortzen ditu gaur egun Euskal Herrian; bestela esanda, euskal herritar landunen %5,8 ari da gizarte ekonomian. Dena dela, aldea nabarmena da herrialdearen arabe...\nBizikidetza ereduak Euskal Herrian\nFamilien egitura asko aldatu da azken hamarkadotan, eta, batez ere, azken urteotan. Euskal Herriaz dauden datu berrienen arabera (2011koak dira), batez beste 2,4 lagun bizi dira etxe bakoitzean. 2001e...\nLangabezia datuen bilakaera klik eginez\nEuskal Herriko langabeziak gora egin du krisia hasi zenetik hona. Ez du bilakaera bera izan, ordea, euskal lurralde guztietan. Europako lurraldeekin alderatuta ere, gure herria langabezia gehien duten...\nBeha Euskal Herria: herri ikuspegiz aktualitateari begira\nGaindegiak Beha Euskal Herria ataria sortu du, Euskal Herriko garapen sozioekonomiari buruzko informazioa bildu eta gogoeta eragin nahi duen ataria. Proiektu honek bi helburu bete nahi ditu: bateti...\n2 bideo Kataluniaren bideragarritasun ekonomikoaz\n2 bideo Kataluniaren bideragarritasun ekonomikoaz. Gaindegiaren 10. urteurrenaren harira Xavier Sala i Martin ekonomialariak Kataluniaren bideragarritasun ekonomikoaren inguruan hitzaldia eman zuen pa...\nEskozia eta Euskal Herria alderatzen\nEskozia eta Euskal Herria alderatzen Eskozia eta Euskal Herriako gizarte eta ekonomiak ba al du antzekotasunik? Zein dira euren indarguneak eta ahulguneak? Gaindegiak grafiko anitz sustatu...\nGipuzkoako Atlasa: adierazle sorta zabala, denon eskura\nZein da zure udalerriko langabezia-tasa? Lehen sektoreko zenbat establezimendu daude? Zein da biztanleria osoa? Eta zahartze tasa? Zenbat kontratu egin dira zure udalerrian? Eta eskualde mailan? Ho...\nAntzeko garapen maila duten erregioetatik gero eta urrutiago\nGure adierazleen bilakaera mediterraneoko herrialdeetakoen parekoa da, alegia, prekarietatea nagusi duten lan merkatutakoen antzekoa. Baina gure BPGari eta langileko produktibitateari begiratzen badi...\nInternet prezioa Europan: Espainia bigarren garestiena\n2007an Europar Batasuneko populazioaren %55ak zuen Internet etxean, eta %42 zen banda zabalaren jabe. Sei urte geroago, %79 eta %76 dira zifrak, hurrenez hurren. Bilakaera antzekoa izan da Euskal Herr...\nEuskal Herriko datu fitxategien biltegia jaio da: datuak.net\nEuskal Herriko datu fitxategien biltegia garatu du Gaindegiak (Euskal Herriko ekonomia eta garapenerako behategia). Bertan, Euskal Herri mailako datu-fitxategi sozioekonomikoak aurki daitezke, ...\nEuskal Herriko datu espazialak modu irekian zerbitzatzen dituen ataria jaio da: euskalgeo.net. Gaindegiak garatu du (Euskal Herriko ekonomia eta gizarte garapenerako behategiak) eta, batik bat, ikerla...\nAtlasa.net: Ikusi eta ikasi Euskal Herria!\nEuskal Herriko atlas berria martxan da, Euskal Herria bere osotasunean aintzat hartuta, Gaindegiak euskal lurraldeen ezagutza sustatzeko asmoz egin duen plataforma. Zer da? Gure errealitate ekon...\nEuskal Herria biztanleria galtzen hasi da\nEuskal Herria biztanleria galtzen hasi da Azken hamarkadetan bizitako hazkunde demografikoa etetear dago Euskal Herrian. Horixe diote, behintzat, argitaratu berri diren Hegoalderako datuek: biztanler...\nIpar-Data : Ipar Euskal Herriko udalerri guztien aldagai anitz klik batean\nGaindegiak Ipar-Data  online argitalpena sortu du. Argitalpen honetan Ipar Euskal Herriko udalerri bakoitzerako adierazle sozioekonomikoak jasotzen dira, zehazki 147 udalerri bakoitzerako,...\n[Azalak] Covid19 eta itxiera neurriak, Abascal eta aita santua gaurko egunkarien azaletan\nXavier Campillo, bidelaria: “Euskara tresna bat da Euskal Herria beste modu batean ezagutzeko”


Gizarte eta Komunikazio Zientzien fakultatean komunikaziorik ez - BERBA EIZU!\nGizarte eta Komunikazio Zientzien fakultatean komunikaziorik ez\nBERBA EIZU! | 2007-12-09 22:17\nDuela bi aste inguru gure fakultatean (Gizarte eta Komunikazio zientzien fakultatean) hauteskundeak ospatu ziren, Ikasle Kontseiluaren baitan ordezkatuko gaituen taldea aukeratzeko asmoarekin.\nHautagaiak, Ikasle Abertzaleak, Unibertsiateko Ezkerra, Lurgorri eta ASI ziren.\nAste hartan, fakultatea, talde horietako batzuk egindako propagandaz josita ikus zitekeen eta talde desberdinek aurkezten zituzten urteko programen orri informatiboak ere eskuragarri genituen. Benetan, ez ninduen bat ere harritu fakultatean nabari zitekeen giro informatibo eta pertsuasibo horrek. Ez dakit nola bizi zituzten hauteskundeak gainerako fakultateek, baina gurea komunikazioaren fakultatea da!\nBi aste pasa dira eta oraindik askok ez dugu hauteskundeak irabazi zituen taldearen berri. Ez al da kontraesan bat komunikazioaren fakultatean komunikazio gabezia hain larriak egotea? Zer dela eta ez da komunikatu hauteskundeak nork irabazi zituen?\nBi erantzun baino ez zaizkit bururatzen:\n- Ikasleak ordezkatzen gaituen Kontseilu hori ez da oso fidagarria edo serioa eta itxurak gordetzeko baino ez da egiten; beraz, kontseilu hori osatuko duen taldea zein den ez da garrantzizko gauza ez gaituelako ganoraz ordezkatuko. Hortaz hau izango litzateke neure buruari egin beharreko galdera nagusia: Zertarako bozkatu dut?\n- Arazoren bat egon delako edo atzean ikasleok ezagutzen ez ditugun bestelako gai nahasi edo ilunak daudelako. Horrela bada, zergatik ez dugu ikasleok horren berri? Noiz eta nola konponduko da?\nNiri behintzat, ikasle moduan, gai serioa iruditzen zait, unibertsitatearen barne gure interesak ordezkatuko dituzten eta gure alde aterako diren pertsonak aukeratzen ditugulako hauteskunde horiekin.\nHauteskunde programa desberdinak irakurtzeko, alderatzeko eta egun hartan bozkatzera joateko ardura hartu genuen ikasle guztiak emaitzaren zain gaude.\nfakultatea gabezia hauteskundeak ikasle informazioa kontseilua\nMikel 2007-12-12 21:05 #1\n
Benetazko arrazoia: UTZIKERIA. Dekanotzari edo honen guztionen ardura daukanari bost axola informatuta gagozan ala ez. Web orrian ezer ez, adierazpenik ez, informazio-orririk ez... Hautatuak atara diraren izenez gain, parte hartzea ere jakin nahiko nuke. Imajinatuko dozue...


About: Parabellum (musika taldea)\nParabellum Barakaldon sortutako Punk-Rock taldea da eta Juan Carlos Lera, Lino Prieto, Josu Korkostegi eta Txetxu Martínezek osatzen dute. Beren lehen kontzertua, Barakaldon eman zuten 1985ean eta bi urte geroago, 1987an, beren lehen diskoa kaleratu zuten, "No hay opcion" izenekoa. Geroago, Suitzatik kontzertuak ematen ari zirela, haien bigarren diskoa grabatu zuten, "Bronka en el bar" izenekoa. Honekin arrakasta handia izan zuten eta ezagunak izaten hasi ziren. Taldearen momenturik onenak izan ziren eta hori aprobetxatzeko, "Envenenado" izeneko bideoa grabatu zuten 1992an.\nParabellum Barakaldon sortutako Punk-Rock taldea da eta Juan Carlos Lera, Lino Prieto, Josu Korkostegi eta Txetxu Martínezek osatzen dute. Beren lehen kontzertua, Barakaldon eman zuten 1985ean eta bi urte geroago, 1987an, beren lehen diskoa kaleratu zuten, "No hay opcion" izenekoa. Geroago, Suitzatik kontzertuak ematen ari zirela, haien bigarren diskoa grabatu zuten, "Bronka en el bar" izenekoa. Honekin arrakasta handia izan zuten eta ezagunak izaten hasi ziren. Taldearen momenturik onenak izan ziren eta hori aprobetxatzeko, "Envenenado" izeneko bideoa grabatu zuten 1992an. Geroago, beste disko bat atera zuten kalera, "Hace falta?" izenekoa. Haien unerik handiena zen eta abesti batzuek fama itzela lortu zuten, adibidez "La locura" izenekoak, hau, Euskadi Gazteako Top Gaztean lehenengo postuan egon zen 6 astez. 1994ean, "Txarriboda" izeneko diskoa argitaratu zuten. Honek ez zuen aurrekoak bezain harrera hona izan baina hala ere taldeak arrakastarekin jarraitu zuen. 3 urte geroago, taldeak, Espainia osora jauzia eman nahi izan zuen eta horretarako, "Zero records"ek fitxatu zuen. Diskoetxe berri honekin, "Adelante sin cabeza" izeneko diskoa kaleratu zuten eta oso kritika onak jaso zituen. Hala ere, egoera politikoa ez zen batere ona eta bolada txarra ari zen pasatzen. Espainiako komunikabideek, boikotarekin jarraitzen dute eta nahiz eta kontzertu nahiko arrakastatsuak ematen jarraitu, taldearen promozioa gero eta zailagoa egiten da. Horrek, Txetxu eta Lerak taldea uztea ekarri zuen 1998an. Orduan taldean eten unea egin eta Josu eta Lino, beste talde batzuetan hasi ziren, hala nola, "Serie Z", "MCD", "Segismundo Toxicomano"... Bost urte geroago, Josuk, Linok eta Lerak, berriro elkartzea proposatu zuten garai zaharrak gogoratzeko. Nahiz eta Txetxuren falta izan, Pedrok hartu zuen bere lekua eta horrela zuzeneko bat eskaini zuten lehenago ikusi zutenek gaztetzeko eta ikusi ez dutenek aukera izan zezaten. (eu)\nParabellum Barakaldon sortutako Punk-Rock taldea da eta Juan Carlos Lera, Lino Prieto, Josu Korkostegi eta Txetxu Martínezek osatzen dute. Beren lehen kontzertua, Barakaldon eman zuten 1985ean eta bi urte geroago, 1987an, beren lehen diskoa kaleratu zuten, "No hay opcion" izenekoa. Geroago, Suitzatik kontzertuak ematen ari zirela, haien bigarren diskoa grabatu zuten, "Bronka en el bar" izenekoa. Honekin arrakasta handia izan zuten eta ezagunak izaten hasi ziren. Taldearen momenturik onenak izan ziren eta hori aprobetxatzeko, "Envenenado" izeneko bideoa grabatu zuten 1992an. (eu)\nParabellum (musika taldea) (eu)\nwikidata:Parabellum (musika taldea)\ndbpedia-es:Parabellum (musika taldea)\ndbpedia-wikidata:Parabellum (musika taldea)


Non argitaratua: Astelehena, 08 Uztaila 2013 11:03\tBisitak: 195071\nHitz apurretan, Moodle da plataforma online bat, hezitzaileei ikasbiderako komunitate bat linean sortzea ahalbidetzen diena; sare bat hezkuntzaren eremuan, non irakasleek eta ikasleek truka ditzaketela iritziak, agiriak, inpresioak edo eskolak.\nSarbide ziurreko sistema bat da, non ikasleari profila sortzen zaiola, nondik lor dezakeelarik ikastetxeak eskaintzen dion informazioa. Modu honetara ikasturteak materiaka antola daitezke eta ikasleak beti eskura dezake web bidez informazioa, behar izanez gero.\nCOASek ikastetxeentzat garatu duen lanabes honi buruz informazio gehiagorako frogaldi honetara jo daiteke erabiltzaile modura\nCOASek ikastetxeentzat garatu duen lanabes honi buruz informazio gehiagorako frogaldi honetara jo daiteke erabiltzaile modura; horretarako, beharrezkoa da honako datuak sartzea:


Iraungitzen diren hegaldi kredituekin aberastuko diren konpainiek\nHasiera » Azken albisteak » Airlines » Iraungitzen diren hegaldi kredituekin aberastuko diren konpainiek\nAirlines • Aireportuko • Abiazio • Nazioarteko Azken Albisteak • Azken Bidaia Albisteak • Negozio Bidaiak • Berriak • Pertsonak • berreraikitzen • Arduraduna • Segurtasuna • Erosketak • Turismo • Garraioa • Bidaia Wire Albisteak • Joerak • USA Azken Albisteak\nAzken bi urteetan hegaldiren bat bertan behera utzi edo aldatu baduzu, ziurtatu erabili gabeko txartelaren balioa aldarrikatu berandu baino lehen.\nAire konpainiek erabili gabeko txartelaren 10 mila milioi dolarreko balioa dute eta orain denbora falta zaie.\nCOVID-19k guztion bidaia planak eten zituenean. hegazkin konpainiek ezeztapen eta berraberritze politikak zabaldu zituzten.\nHegaldiak aldatu edo bertan behera utzi dituzten bidaiari askok azkar iraungita egon daitezkeen aire konpainiek emandako bidaia kredituak dituzte.\n2020an aire konpainiek arrakasta handia izan zuten arren, asko diru asko irabazteko zorian daude bidaiariek iraungitzen duten hegaldi kredituekin. Txostenen arabera, hegazkin-konpainiak erabili gabeko 10 mila milioi dolarreko balioa dute eta orain denbora agortzen ari da.\nCOVID-19k guztion bidaia planak eten zituenean, konpainiek konpainiek bertan behera uzteko eta berreskuratzeko gidalerroak zabaldu zituzten. Jende asko aldatu zen edo bertan behera utzi diren hegaldiak aire konpainiek emandako bidaia kredituak azkar iraungita egon daitezkeenak. Hona hemen nola egiaztatu eta nola erabili zure bidaia kredituak berandu baino lehen.\nBilatu zure posta elektroniko zaharrak\nHegaldi bat bertan behera utzi baduzu, ziurrenik baieztapen mezu elektroniko bat bidaliko dizugu bidaiaren kredituari buruzko xehetasunekin. Bilaketa murrizteko modu ona da aire-konpainiaren izena zure sarrera-ontziko bilaketa-barran idaztea eta hor zeharka egitea. Posta elektronikoetan sarritan "bidaia-kreditua" edo "erreserba" sartuko dira gaian.\nSortu profila aire konpainiarekin\nZure posta elektronikoa aurkitu ondoren, hegazkin konpainiaren webgunean saioa hasteko eta erreserbatzeko bidaia kredituarekin argibideak eman behar dira. Hortik aurrera zenbat kreditu duzun eta noiz iraungiko den ere egiaztatu ahal izango duzu.\nDeitu Airline-ren Bezeroarentzako Arreta Taldeari\nAukera honek ordu bat edo bi behar ditu telefonoan. Erabiltzeko krediturik duzun edo ez ziurtatzen ez baduzu, komenigarria izango da aire konpainiaren bezeroarentzako arreta zerbitzuarekin hitz egitea. Zure izenarekin eta jatorrizko berrespen zenbakiarekin, utzitako kreditua erabiliko duzu.\nZure bidaia-kreditua iraungi ondoren, ezin izango duzu berreskuratu. Azken bi urteetan hegaldiren bat bertan behera utzi edo aldatu baduzu, ziurtatu erabili gabeko txartelaren balioa aldarrikatu berandu baino lehen.\nOrain arte, United Airlines AEBetako erabili gabeko txartelen balioa 31ko abenduaren 2022ra arte luzatu duen AEBko aire konpainia garrantzitsu bakarra izan da.


2011/12/27 (e)ko saioa\nGobernuak ongi iritzi dio 2010eko Etxebizitza Politiken Ebaluazio Txostenari\nOnetsi da AHtren Hernialde-Zizurkil tartearen lizitazioa\n2011-2015 aldiko Familiei Laguntzeko III. Plana onartu du Jaurlaritzak\nNazioarteko adoptzio agentzien egiztapena arautuko du Jaurlaritzak\nEusko Jaurlaritzak 714.000 euro ematea onartu du Euskadiko erremolatxa sektorea indartzeko 2011. urtean\nAtmosferarako kutsagarriak izan daitezkeen jarduerak erregulatzen dituen Dekretua onartu da\nKiroleko dopinaren kontrako lege-proiektua onartu du Gobernuak\nJaurlaritzak Zientzia, Teknologia eta Berrikuntzarako 2015era arteko Plana onartu du, hazkundea eta enplegua suspertzeko\nErabakia, Ekonomiaren Olinpiada antolatzeko Euskal Herriko Unibertsitateko Ekonomi Zientzien fakultateari dirulaguntza zuzen bat ematen diona\nGobernu Kontseiluak, Hezkuntza, Unibertsitate eta Ikerketa sailburuaren proposamenez, gaurko bileran hartu du EHUko EKONOMI ZIENTZIEN FAKULTATEARI dirulaguntza zuzen bat, 2011n 6.000 euroko zenbatekoan, ematea baimentzeko erabakia, EKONOMIAREN OLINPIADA antolatzen laguntzeko.\nSozietateen sarea berregituratzeari dagokionez, 2010. urtean eman ziren lehenengo pausoak Alokabide publiko bihurtzeko eta Bizigunerekin bat egiteko. Azkenean 2011n ekin zaio eragiketa horri, lehenik alokairuko etxebizitzak kudeatzeko Alokabide SA sozietate publikoa —titulartasun publikokoa guztiz— sortuta, eta segidan Alokabideren zati batek Bizigune programa xurgatuta. Ekintza horrekin, Alokabideren parke propioa osatzen duten ia 2.500 etxebizitza horiek alokairuko etxebizitza publikoen parte izatera igaro dira.\nHorrela, Euskal Y-aren Gipuzkoako tarte guztiak, Irungo eta Donostiako geltokietarako sarbideak izan ezik, adjudikatuta edo lizitazioan egongo dira 2011 amaitu baino lehen. Edo, beste era batera esanda: 53,4 kilometro edo trazaduraren % 69,6. Trena Donostiara 2016an iristea da helburua.\nAnoeta eta Asteasuko tuneletarako sarreren obrek ukitutako GI-3412 eta GI–3630 errepideetan, behin-behineko saihesbideak planteatzen dira. Horiei esker, ibilgailuen trafikoari eutsiko zaio obrek iraun bitartean, eta, gero, errepidea azkar jarri ahal izango da berriz ere hasieran zegoen bezala.\n• 1. ildo estrategikoa: Familiei laguntzeko eta haien autonomia ahalbidetzeko zerbitzu, neurri eta politikak indartzea. Aurrekontua: 607.441.481 milioi euro\n• 2. ildo estrategikoa: Familien eta haien ahalduntzea, gizarte-sentsibilizazioa eta prebentzioa bultzatzeko politika eta gizarte-ekintzen gizarte-balioa sustatu eta zabaltzea. Aurrekontua: 57.221.756 milioi euro\n• 3. ildo estrategikoa: Familiei laguntzeko eta gizarte parte-hartzea garatzeko politiken sail arteko eta erakunde arteko koordinazioa. Aurrekontua: 1.169.773 milioi euro\n• 4. ildo estrategikoa: Familiei laguntzeko politika eta neurrietako paradigma eta jardun-esparru berriak. Aurrekontua: 8.794.821 milioi euro.\nErabakia, AGA, S. Coop. Kooperatiba 2011ko ekitaldian EAEko erremolatxaren sektoreari laguntzeko diru-laguntza jasotzeko bermea jarri behar izatetik libre uztekoa\nGobernu Batzordeak gaur egin duen bileran, 2011. urterako 714.000 euroko dirulaguntza ematea erabaki du Ingurumen, Lurralde Plangintza, Nekazaritza eta Arrantza sailak AIRAk eta AGA Elkarte Kooperatiboak Euskadiko erremolatxa sektorea babesteko duten lankidetza hitzarmenaren barruan.\nDirulaguntza horren onartzearekin, Gobernu Batzordeak azukre-erremolatxaren 2010-2014 Sektore Planari jarraipena eman dio. Plan horren bitartez, Euskal Autonomi Erkidegoko azukre-erremolatxaren ekoizpenari laguntza emateko neurriak abian jartzeko irizpideak finkatzen dira.\nPilar Unzaluren departamentuak erremolatxaren ekoizpena bultzatu eta indartuko zuten ekimenak jarri ditu abian azken urte hauetan, batez ere, europatik iritsitako azken erreforma dela eta nekazariek jasotzen duten prezioaren murrizketagatik eta Arabako lehen sektorean duen garrantziagatik.\nBatzordeak gaur onartu duen dirulaguntza, beraz, Azukre-Erremolatzaren 2010-2014 Sektore Planaren barruan kokatzen da eta helburu hauek ditu: errendimendua handituz eta gastuak gutxituz erremolatxaren laborantza lehiakorra izatea lortu; laborantza teknikak hobetzeko beharrezko lanabesak ezarri; nekazariak eta kooperatibak aldaketa horien partaide bihurtu eta, amaitzeko, laborantza sistemen egokitzea Ekoizpen Bateratuaren Araudiak exijitzen dituen analisia, egiaztapen eta trazabilitatea bermatu.\nGobernu Batzordeak onartutako 714.000 euroko dirulaguntzak hurrengo ekintzetarako balioko du: nekazari formazio eta aholkularitzarako azukre-erremolatxaren ekoizpen teknika lehiakorrak bultzatzeko; ur eta lurren analisiak egiteko; formazio eta entsegu frogak egiteko; eta ekoizpen sistema tekniko lehiakorrek finkatzen dituzten irizpidepean azukre-erremolatxaren ekoizpenerako.\nPilar unzaluk zuzentzen duen departamentuak landutako dekretuak, era berean, jarduera horiek egiten diren azpiegituretan ezarri beharreko erregimen juridikoa arautzen du eta, horretarako, jardueraren araberako bi araudi ezberdin finkatu dira –baimenekoa eta jakinarazpenekoa-.\nKiroleko dopinaren aurkako Lege-proiektua\nGaur egin duen bileran, Gobernu Kontseiluak ontzat eman du kiroleko dopinaren kontrako lege-proiektua, dopinari buruzko 14/1998 legeak ezartzen dituen xedapenak gaur egungo errealitate berrira egokitzeko helburuz, Euskadik egitura juridiko nahiko sendoa izan dezan gure kiroletik gaitz hori erro-errotik kentzeko.\nDopatzea, honela edo hala, beti izan den arren kiroleko etikaren oinarrizko printzipioak urratzea, gaur egun dopina ez da kirolaren arloko engainu larria besterik, baizik praktika antolatu arriskutsu mordoa, oso kaltegarriak izan daitezkeenak osasun publikoarentzat, bereziki kirolarien bizitzarentzat. Dopinak kirolaren arloko etikaren eta dopina erabiltzen duen kirolariaren osasunaren esparruak gainditu ditu, eta osasun publikoko benetako arazo bihurtu da. Dopina ez da kirolari jakin batzuek noizean behin egiten dutena; horren atzean, interes ekonomiko handiak dituzten talde antolatuak daude. Horregatik, arau berri honek Kirol Zuzendaritzak, kirol-federazioekin batera, jada egiten dituen zenbait lan areagotu eta indartu nahi ditu.\nEuskadiko Kirolari buruzko 14/1998 legeak, ekainaren 1ekoak, VII. Tituluko V. kapitulua, oso-osorik, dopinari eskaintzen dio. Baina kapitulu horretan arautzen denaz gain, gainontzeko artikuluetan ere arazo horri buruzko zenbait xedapen biltzen dira. Nahiz eta lege hori aurreneko urrats garrantzitsua izan zen bere garaian, Euskadik arau propioa izan zezan dopin gaitzaren kontra egiteko, onartu zenetik hona joan den denbora guztian agerian geratu da antolaketako eta arauetako eraldaketa garrantzitsuak eta oztopoak izan direla estatuko nahiz kanpoko legedietan, adibidez, azaroaren 21eko 7/2006 Lege Organikoa, kiroleko dopinaren kontra egin eta osasuna babestekoa.\nHorregatik, lege-proiektu honetan jasotako araudiak oinarri izan dituen printzipioak hain zuzen ere kiroleko dopinaren aurkako borrokan estatuan eta nazioartean aurreratuen dauden erakundeek onartutakoak dira.\nLege-proiektuaren ezaugarri nagusiak\n- Erakundeak dopinaren fenomenora egokitzea, Dopinaren Kontrako Euskal Agentzia sortuta, dopina prebenitu, kontrolatu eta ezabatzeko EAEko administrazio orokorrari dagozkion ekintzak diseinatu eta taxutzeko, kirolaren esparruan eskumena daukan zuzendaritzari atxikita.\n- Legeak nabarmen gogortzea dopinaren aurka borrokan egiteko; gogortze hori kirolarien eta prozesuan esku hartzen duten gainerako pertsonen oinarrizko eskubide eta askatasunak errespetatu beharraz bateratzen saiatuta. Testuak oinarrizko ideia bat du abiaburu: dopinaren aurkako borroka ezin da edozein modutan eraman aurrera, eta kontu handiz zaindu behar dira dopinaren aurkako kontrolak egiten zaizkien kirolarien eskubideak, baina kontrolon eraginkortasuna inondik ere gutxitu gabe. Horretaraino iristeko, kirolarien eskubideak proportzionalki haztatu behar dira, dopinaren kontrako borrokan lortzekoak diren helburu zilegien parez pare jarrita.\n- Federatu gabeko kiroletan ere dopinaren kontrako kontrola eta zigorrak ezartzea. Gaur egungo legerian federatutako kirolari buruz egiten diren aurreikuspenak beste kirol-jarduera batzuetara ere hedatu dira, horiek ere babestu beharra dagoela ikusten baita, araubide lausoagoaz bada ere.\nBi gauza lortu nahi ditugu: batez ere, inork ez dezala kirol-espirituaren aurkako ezer egin, eta kirolarien osasuna zaindu, federaturik dauden edo ez begiratu gabe. Horregatik, federatu gabeko lehiaketetan parte hartzen duten kirolarientzako araubide berezi bat idatzi dugu, esate baterako, eskolako edo unibertsitateko lizentzia duten kirolarientzat edo lizentzia modura balio duen inskripzio bidez aritzen direnentzat. Lehiaketa antolatuetan parte hartzen duten kirolarien osasuna ere zaindu behar dugu, federaturik egon edo ez. Kontua ez da, ordea, kirola egiten duten guztiei noiznahi dopin-kontrolak eginaraztea. Horregatik legean jartzen du Dopinaren Aurkako Euskal Agentziak edukiko duela ahalmena, zerrenda bat onartuz eta argitaratuz, federatu gabeko zein kirol-lehiaketetan egin ahal izango diren dopin-kontrolak. Horrela, neurria galdu gabe jokatu nahi izan dugu, eta bereziak direla-eta kontrolatu beharrekoak diren kirol-lehiaketetara mugatu.\nHorren inguruan, proiektuak berariaz aipatzen ditu zenbait debeku, kirolean galarazita dauden substantzia eta metodoak banatzen edo merkaturatzen dituzten kirol-zentroei begira.\n- Aurrea hartzeko neurriak. Xedapen honetan, dopinaren aurkako borroka orotara hartu dugu. Xedapen honek dopina arautzen du eta, horrez gain, garrantzi handia ematen dio erakundeak, profesionalak eta kirolariak kirol-errendimendua hobetzeko erabiltzen diren hainbat substantzia eta metodok osasunean izan dezaketen eraginaren inguruan ikertzeari, sentsibilizatzeari, prestatzeari eta informatzeari.\n- Asmo teraupeutikoz erabiltzeko baimenak. Kontrolak egiteko beste modu batzuk berariaz jasotzen ahalegindu da lege-proiektua. Dopinarekin inolako tolerantziarik izan nahi ez badugu, ez da nahikoa, besterik gabe, laginak hartu eta analisiak egitea. Horregatik, beharrezkoa da iruzur egiteko beste bide batzuk ere kontrolatzea, hala nola erabilera terapeutikoko baimenak oker erabiltzea.\n- Osasun-kontrolak. 7/2006 Lege Organikoaren irizpide berbera kontuan izanik, legean, kontzeptu horrek jarduera-multzo hau hartzen du bere baitan: kirol-jarduerak osasunari eragin diezazkiokeen ondorioak hobetzeko, kontrolatzeko eta prebenitzeko, Dopinaren Aurkako Euskal Agentziak, kirol-federazioek eta gainerako kirol-erakundeek egokitzat hartzen dituzten jarduerak, bai eta dopinaren eta osasunaren alorrean legeak ezarritako betebeharrak kirolariek bete ditzaten kontrolatzeko jarduerak ere.\n- Arau-hausteak eta zehapenak egokitzea. 14/1998 Legeko arau-hausteak eta zehazpenak egokitzea, lege hori sortu diren premia berriei erantzun eta nazioarteko araudiak dioenera egokitzeko. Besteak beste, zenbait kirol-elkarte, kirolari eta pertsona fisiko eta juridiko batzuek debekaturik izango dutela laguntza publikoak jasotzea dopinarekin zerikusia duten egoera batzuetan.\n- Proiektuak berariaz jasotzen du dopinaren aurka borroka egiteko oinarrizko beste tresna bat: beste erakunde publiko edo pribatu batzuek jarritako zehapenak aintzat hartzea. Hau da, beste herrialde edo autonomia-erkidego batean edo beste kirol-motaren batean zigorra jaso badu kirolari batek, ezin izango du Euskadin lehian aritu zehapena indarrean den artean, zehapen hori dena delakoa izanik ere.\n- Dopinarekin zerikusia duten datu pertsonalak babestea. Arauak bere baitan hartu dituen zenbait xedapenek, kirolarien eta beste pertsona batzuen eskubideei dagokienez, badu eraginik datu pertsonalen babesean, nahiz eta ez duten arautzen. Egoera jakin batzuetan, zenbait informazio agintari eskudunei jakinarazteko betebeharrak ezartzen dira; beste egoera batzuetan, berriz, datu pertsonalen tratamendua arautzen da, eta abar. Lege-proiektu honetan, dopin- eta osasun-kontrolekin zerikusia duten datuak (analisien emaitzak, azterketa medikoen emaitzak, osasun-kontrolen emaitzak, erabilera terapeutikoko baimenen eskaerak eta baimenak, eta abar) osasunari buruzko datu pertsonaltzat hartzen dira, eta horregatik behar dute babes berezia.


Liburutegiko liburuen mailegua egiten hasi dira Lekeitioko kultur etxean - Lea-Artibai eta Mutrikuko Hitza : Lea-Artibai eta Mutrikuko Hitza\nLiburutegiko liburuen mailegua egiten hasi dira Lekeitioko kultur etxean\nLiburu berrien eskaerak aldez aurretik egin behar dira telefonoz, WhatsAppez edo liburutegiaren helbide elektronikora idatzita.\nLekeitioko liburutegia. Argazkia: Lekeitioko Udala\nLiburuen mailegua egiteko aukera berrezarri dute Lekeition. Osasun alarma dela eta, azken hilabeteetan itxita egon ondoren, astelehenean [maiatzak 18] jarri zuten martxan Lekeitioko liburutegiko mailegu zerbitzua.\nOraingoz, kultur etxean egingo da liburuen mailegua. Horretarako, baina, liburu berrien eskaerak aldez aurretik egin beharko dira, liburutegiko telefonora deituz (94-624 35 35), WhatsAppera idatziz (688 76 82 04) edo liburutegia@lekeitio.eus helbide elektronikora mezua bidalita.\nAzaldu dutenez, horren ondoren, mezu bat jasoko dute erabiltzaileek baieztapenagaz, eta kultur etxera joan ahalko dira liburuaren bila, astelehenetik barikura 10:30etik 13:30era bitartean. Euskadiko Irakurketa Publikoko Sarearen bidez kontsultatu daiteke Lekeitioko Liburutegiko katalogoa.\nBestalde, etxean dauzkaten liburuak bueltatzea garrantzitsua dela ere gogoratu diete herritarrei.


Covid-19ren ondorioz, Cespa-Ferrovialek bere zerbitzuak indartu ditu | Mondraberri Arrasateko Ataria\nHasiera Albisteak Covid-19ren ondorioz, Cespa-Ferrovialek bere zerbitzuak indartu ditu\nCespa SAk (Ferrovial Servicios) Arrasateko udalerrian egin ohi dituen jarduerak bide-garbiketa eta lorezaintza dira.\nCovid-19ren ondorioz, Cespa Sak (Ferrovial Servicios) bere zerbitzuak indartu ditu. Mondraberrik Estibaliz Sanzekin hitz egiteko aukera izan du.\nZein zerbitzu egiten ari da Cespa-Ferrovial aste hauetan?\nBide-garbiketako jardueren barruan, azken aste hauetan, eta COVID-19a dela-eta, esku-ekorketa, ekorketa mekanikoa eta ekorketa mistoko jarduerak indartu egin dira, eta Osasun Ministerioak ezartzen duen bezala, garbiketa hezea erabili da, haize-makinarik gabe eta produktu desinfektatzaileekin.\nGainera, desinfekzioak indartu egin dira goizean goiz udalerriko zenbait gunetan, hala nola ospitalerako sarbideetan, merkataritza-guneetarako eta supermerkatuetarako sarbideetan, hipokloritoa duen eskuzko motxila erabiliz.\nZeregin horiek egunero egiten dira, igandeak eta jaiegunak barne.\nZenbat pertsonak egiten dute zerbitzu hori, bai bulegotik bai kaleetan?\nBide-garbiketan 35 pertsona baino gehiago ari dira lanean.\nHerritar batzuk kexu agertu dira zenbait kaletan arratoi batzuk daudelako. Zergatik?\nBide Garbiketako Zerbitzuak ez du arratoiak hiltzeko prozesurik egiten, beste alor bat dago horretarako.\nZein neurri hartu dituzue koronabirusari aurre egiteko?\nBide Garbiketako zerbitzuan Osasun-ministerioaren protokolo zorrotza betetzen da: langileen mailakako sarrerak, zerbitzuaren antolaketa eta beharrezko txandak, segurtasun-neurriak betetzea, hala nola 2 metro baino gehiagoko distantziak mantentzea, langile bakoitzarentzat ibilgailuaren erabilera indibiduala ahal den guztietan, segurtasun-neurriak bermatuz, langilea babesten duten NBE egokiak, lan-ekipoen desinfekzioak, instalazioak,..


OGEI TA AMASEIGARREN\nEuskaldun onak bere bataioko egunaren\nurte-betean egin bear lukeana.\nAnima on askok urte oro egiñ oi due beren bataioko egunaren oroipena, eta oni deitzen diogu urtebetea, edo urte urrena. Egun onetan konfesatzen dira. Gero begiratzen due kontuz, Nork ta nola altxa dituan kristauaren izate eta onra andira. Zein miragarriak diran onra onekin batean artu zituen ondasunak. Azkenean ematen diozkee Jaunari eskerrak, eta berritzen ditue bataioko egunean emandako hitzak. Hau bera egin dezakezu zuk ere, nere anima, urte oro zure bataioko egunean, edo aurreko igandean. Onetarako emen ipiñiko zatzu modu erraz bat, konfesatu ondoan bataioko egunaren oroipena ongi egiteko.\nNork altxa zaituan kristauaren izate eta onra andira? Kristaua zera, nere anima. Nondik dezu izate eta onra hau? Nork altxa zaitu onra ain andira? Altxa ote zaitue zure obra onak? Baña zer onra on izan zintzakean, Adanen bekatuarekin loitua bazeuden zere sortzetik? Zer obra on egingo zenduan onaren eta gaitzaren ezaguerarik ezpazenduan artean? Altxa ote zaitue zure gurasoak, edo aurreroak? Ez; horietatik alabaña ez dezu bekatuan sortua izatea besterik. Orra, zion Dabidek, gaistakerian sortua naiz; bekatuan sortu ninduan nere amak. Ote datorkizu kristauaren izate eta onra, zeren kristau-errian sortu ziñan? Ez; ezin konta al hiltzen dira alabaña kristau errietan bataiorik gabe. Etzaitezela alferrik nekatu; Jaunaren ontasun eta urrikimentuak bakarrik altxa zaitu kristauaren izate eta onra andira. Argatik Dotrinak esaten dizu, kristaua zerala Jainkoaren graziaz edo mesedez. Nere Jaungoikoa! Ezin konta al anima utzi dituzu bataio gabe, eta niri egin didazu mesede eta onra hau? O ontasun eta urrikimentu miragarria!\nNola altxa zaituan Jaunak onra onetara.\nBegira, nere arima, bigarren lekuan, nola altxa zaituan Jaunak kristauaren izate eta onra orretara. Gauz arrigarria! Ekusi zuan Jaunak, Adanen bekatuarekin galdu zenduala Zeruko grazia eta arako esku guzia: eta zuri hau biurtzero, jatxi zan Zerutik, edo gizon egin zan Trinidadeko bigarren Persona. Eman zuan zugatik gurutzean bere bizitza, ipiñi zituan zazpi Sakramentu ta oen artean bat Adanen bekatua, edo jatorrizkoa zuri barkatzeko. Ekusten dezu, nola, eta zenbat nekeren kostuz altxa zaituan Jaunak kristauaren izate eta onrara?\nZeiñ miragarriak diran onra onekin\nbatean artu dituzun ondasunak.\nBegira hirugarren lekuan, zeiñ andiak eta miragarriak diran kristauaren izate eta onrarekin batean artu zinduan ondasunak. Ozta bataiatzaileak esan zituan Sakramentu oni dagozkan hitzak, ixurtzen zuala zure gañera bear zan ura, une edo puntu artan bertan Espiritu Santuak janzi zinduan graziaren soñeko ederrarekin, eta aienatu zuan bekatu jatorrizkoa, edo orijinala; apaindu zinduan Fede, Esperanza eta Karidadearen birtuteakin ta oekin batean ixuri zituan zugan bere doaiak; egin zinduan Jainkoaren beraren ume ta adiskide, Jesu-Kristoren senide, eta Espiritu Santuaren Jauregi, edo Eliza bera. Eman zizun azkenik Zerurako esku edo deretxa, egiten zinduala ango jabegai. Aditzen dezu, zer ondasunak artu zinduan kristauaren izate ta onrarekin batean?\nZer ordaiñ, arriturik esan dezakezu, nere anima; Zer ordaiñ emango diot Jaunari eman dizkidan ondasun oek gatik? Garbi gorde bear nuan nik bataioko egunean eman zidan graziaren soñeko ederra, eta hau adirazten zuan eskuetan ipiñi zideen zapi zuriak. Baña, ai! ainbeste bider loitu det, eta galdu soñeko eder hura!\nZer ordaiñ emango diot Jaunari egin dizkidan mesede oek gatik guziak gatik? Adi ezazu zer esaten dizun berak: oroi zaite zeiñ onra anditik amildu zeran, bekatu egin dezunean, eta biur zaite zure Jaunagana: ez eransi, edo ez egotzi bekatua bekatuari.\nZer ordaiñ emango diot gañera nere Jaun eta ongille ezin andiagoari? Egizu bataioko egunean agindu zenduana, esaten dizu.\nO ontasun baztergabea! Milla esker, Jauna, gaurdaño egin dizkidatzun ontarte eta mesede guziak gatik, baña batez ere zeren bataioko egunean eman zeñidan kristauaren izatea eta onra. Hau da onra guzien artean andiena eta guzien zimendua. Bedeika zaitzeela Zeruak, lurrak eta gauza guziak. Aitortzen det zeiñ gaizki eranzun diedan zure mesede oei, eta zer egin dezaket Jauna ezpada damuz eta negarrez nere eskergabekeria itsusia alegiñean desegitea? Zer egin al dezaket, ezpada urte oro eta sarritan bataioko nere hitzak berritzea? Egun artan eman nizun Satanas eta Satanasen lagunak betiko utzitzeko, hitza. Hitz hau bera ematen dizut berriro. Abrenuntio. Egun artan eman nizun Satanasen lan guzietatik, edo bekatutik eta bekatuaren bideetatik aldegiteko, hitza. Hitz hau bera ematen dizut gaur betiko. Abrenuntio. Egun artan eman nizun Satanasen arrotasun, ponpa eta zorakerietatik aldegiteko hitza; eta gaur hau bera ematen dizut. Abrenuntio. Erabaki det, Jauna, Zu amatzea ta serbitzea benaz eta biotz guziarekin. Lagun zaizkizkit arren, asi dedan egiteko andi oni jarraitzen eta onetan irauten. Amen.


Zorro Delegatuak | Inbertsio | Kutxabank Partikularrak\nGure bezeroei inbertsioak modu aktiboan administratzen laguntzen diegu.\nGaldetu gehiago jakiteko\nezagutza eta fidagarritasuna,\nKudeatzaile adituez osatutako profesional-talde bat daukagu, ziurtagirien bidez bermatutako jarrera eta ezagutzak dituztenak. Kudeatzaile horiek txikizkako bankako eta banka pertsonaleko bezeroei aholkularitza alorreko zerbitzuak eta kudeaketa espezializatua eskaintzen diete. Kutxabanken seriotasunarekin, hain zuzen ere, estatuko finantza-sistemaren erakunderik kaudimentsuena, parte hartu duten Espainiako 12 erakundeen artean, Europako Banku Agintaritzaren gardentasunari buruzko ariketan.\nZorroa osatzen duten fondoak aldatzen ditugu, zure inbertsioa une bakoitzaren arabera egokitzeko. Zuhurtziaz, baina modu aktiboan.\nBehar duzun informazio guztia: hilean behingo eta hiru hilean behingo txostenak, kudeaketa pertsonala telefono, bulego edo posta elektronikoren bidez.\n30.000 eurotatik aurrera.\nEta berehalako aldizkako ekarpenak egiteko aukerarekin, hileko 100 euro edo gehiago ordainduta.\nNola funtzionatzen du zorro delegatuen zerbitzua?\nBezero inbertitzailearen profila zehazten dugu.\nEgokitasun-testa egiten dugu. Haren bidez, lau profil ezartzen dira, zenbait irizpidetan oinarrituta: errentagarritasuna, arriskua, segurtasuna... Horrela, zure beharrizan eta helburuen arabera Zorro egokiena eskaini ahal izango dizugu.\nNeurriko inbertsioa proposatzen dugu.\nKutxabanken, munduko zenbait eskualdetan proportzio desberdinetan inbertitzen duten Zorroak prestatzen ditugu. Errenta Finkoa, Errenta Aldakorra, Dibisa… Europan, Japonian eta herrialde emergenteetako beste hainbat merkatutan Zorro bakoitza inbertitzaile-profil jakin bati dagokio.\nErtaina Ertaina Handia Oso Handia\nModeratua Orekatua Ausarta Arriskuzalea\nGomendatutako gutxieneko epea\n3 urte 4 urte 5 urte 6 urte\nBerrikuntza! Bilakaera Zorroa eskaintzen hasi gara.\nAukera berri hau, Ondare eta Errendimentu Zorroaren artean kokatuta dago. Horri esker, malgutasun handiagoarekin jokatu ahal izango dugu inbertsioa unean uneko helburu desberdinen arabera egokitzeko.\nProfesional adituek aukeratzen dituzte zorro bakoitza osatzen duten inbertsioak, merkatuaren inguruan dugun ikuspegian oinarrituta. Inbertsio horiek zenbait arrisku-mota izan dezakete (merkatu-arriskua, kreditu-arriskua eta kontrako alderdi-arriskua, likidezia-arriskua, dibisa-arriskua eta merkatu emergenteen berezko arriskuak). Inbertsioetan onartutako arriskua aukeratutako fondoen eta une bakoitzean merkatuak duen egoeraren araberakoa izango da.\nDatuek erakusten dutenez, kudeaketa profesionalaren\nbidez emaitza hobeak lor daitezke.\nDibertsifikazioa eta denboran inbertsioa banatzeko era munduko ekonomiak azken urteotan bizi izandako une zailak gainditzeko funtsezkoak izan dira.\nKudeaketa-eredua errenta aldakorraren eraginpeko tarteetan oinarrituta dago. Horri esker, azkar erantzun ahal diogu merkatuen errealitate aldakorrarri.\nGure bezeroei laguntzeak merkatuan inbertitzeko aukerarik onenak bilatzea eta aukeratzea eskatzen du.\nGardentasuna eta erantzukizuna Kutxabanken identitatearen osagarriak dira.×+\nHori dela eta, honako alderdiei lotutako kostuak banakatuta azaldu behar dira: alde batetik, Zerbitzu beraren kudeaketari dagozkionak; eta bestetik, Zorroak osatzen dituzten Inbertsio Fondoen Erakunde Kudeatzaileen komisioarenak.\nZorroen Kudeaketa Diskrezionaleko Zerbitzua×+\nUrteko %0,35eko kostua dauka. Aurreko kopuru honi dagokion BEZa gehituko zaio (gaur egun %21). Horrenbestez, kostu osoa %0,42koa izango da (%0,35 + BEZa) eta bezeroaren kontuan zordunduko dugu. Bezeroak beren beregi besterik esan ezean, kopuru hori ordaintzeko zorroaren fondoetako partaidetzak berehala salduko dira. Halaber, hiru maiztasun hauen artean aukeratu ahal izango du bezeroak kobratzekeko: hiru hilean behin, sei hilean behin eta urtean behin.\nHonako Zerbitzu hau ordaintzeak barne-kostu askoz merkeagoak dituzten fondoak erabiltzeko aukera ematen du. Hala, Fondoen Sozietate Kudeatzaileen komisioetan prezio txikiagoak lor ditzakegu.\nHiru hilean behin Zerbitzuaren bilakaerari buruzko unean uneko zerbitzua dago zure esku×+\nZure zorroari buruzko txosten osoa jasoko duzu, hurrengo alderdiekin:\nAnalisia, merkatuaren egoerari buruzko iruzkinak eta aurreikuspenak.\nZure zorro delegatuan egindako mugimenduak eta aldaketak. Gainera, erabaki horiek hartzera eraman duten arrazoiak argudiatuta agertuko dira.\nZorroaren osaera, fondoak eta horietako bakoitzak zorroaren barruan duen pisua zehaztuta.\nZorroaren hiruhilean behingo errentagarritasuna eta kontratatu zenuenetik metatutakoa.\nGainera, hilean behin* honako alderdiak dituen txostena jasoko duzu:×+\nGako ekonomikoak, egoera makro-ekonomikoaren eta merkatuen laburpenarekin batera.\nErrentagarritasunei buruzko informazio orokorra.\nEgindakoaren eta aurreikuspenen inguruko iruzkinak.\n* Hiru hilean behingo txosten osoa bidaltzen den hiletan izan ezik.\nInbertsioak eraginkortasunez kudeatzen laguntzen diegu gure bezeroei. Gure finantza-erakundeak Gizarte Ikuspegi Arduratsuko Inbertsioaren aldeko hautu sendoa egin du eta, ildo horretan, ESG irizpideak (ingurumen, gizarte eta gobernantza arlokoak) txertatu ditu inbertsioei buruzko erabakiak hartzerakoan, bai hautatzeko prozesuan, bai arriskuaren kudeaketan. Horretarako, Jasangarritasun Arriskuen Politika eta Kontrako Gertakarien Politika ezarri ditu.


Gasezko herri hau | Iritzia | Berria\nGasezko herri hau\nIngelesezkoa darama izen ofiziala —ez nuen bertzerik espero— Basque Hydrogen Corridor-ek, BH2C (banku bat ematen du, ez?), energia-industriaren alorrean urrats bat aurrerago kokatuko gaituen proiektuak, oso onuragarria omen denak. Arantzazuren revival-a bailitzan, H-aren aldeko apustua egin du orain ere harrizko herri honek. Nolanahi den, esango nuke hidrogenoa baino oxigenoa dela jendeak une hauetan behar duena, jende batek bederen, some people-k, aire pixka bat itoalditik ateratzeko. Ez musukoak eragindako itoaldia, muturrekoak baizik. Pandemiak emandako muturrekoak. Krisi ekonomikoak, eta baita existentzialak ere, arimen urek ere ito egiten baitute.\nBidasokoa omen zenak bezala. Itoak urazaleratu dira egunotan. Muturrekoak ere jaso zituen honek, Mikel Zabalzak, eta beste zenbait itoaldi. Ez zuen urak ito, hala ere. Poltsarena egiten ari zitzaizkiola joan omen zitzaien. Euskaltzaindiaren Hiztegian baditu esanahi desberdinak poltsa hitzak, hiruzpalau, Espainiako Academia de la Lenguakoan hemezortzi, eta esapide zenbait, baina ez bat ez bestea ez dira itotzeaz mintzo. Ziegetatik hiztegietara ez da iritsi, baina ez etsi. Espainiako Akademiaren hiztegian badator «la bañera»: «Tortura que consiste en mantener a alguien mucho tiempo bajo el agua sin llegar a ahogarlo». Hori bai, hiztegian poltsa hitzaren adiera berria sartzen dutenerako sin llegar a ahogarlo hori matizatu egin beharko dute, gehienetan edo holako zerbait erantsiz. Gehienetan, edo ia beti; izan ere, egia osoaren aitortzera, poltsa egin zaiela hildakoak oso gutxi dira, portzentaiari erreparatuta. Hainbesteri egin izan zaio!\nOrain bakarrik falta zaigu oxigeno pixka bat, aire poxi bat, itotzen gaituzten malurak eta tristurak leunduko dizkiguna.


Jabi Goitia eta Maddi Marquet nagusitu dira Oñatiko duatloian | EHK\nPasa den larunbat arratsaldean lehiatu zen Oñatiko Duatloiaren 28. edizioa, guztira bost kilometro korrika, 20 bizikletan eta beste 2,5 korrika egin behar izan zituztelarik partehartzaileek, erlojuaren kontra arituta.\nHerriko plazan hasi eta bukatu zen Aloña Mendiko triatloi taldeak antolaturiko proba, herrigunean bertan zegoen korrika egin beharreko zirkuitua eta bizikletan, berriz, Elorregiraino joan ziren eta bueltan, Usako aldera hartu zuten.\n16:00etan atera zen lehen parte-hartzailea Oñatiko plazatik Atzeko Kaletik gora, kirol egokituan lehiatu ziren hiru paratriatletak izan zirelarik irteten lehenak, gero emakumezkoen txanda izan zen eta azkenik gizonezkoena, denak banan aterata.\nZirkuitua gogorra izan zen ezbairik gabe, Santipillau aldera eta Asentzio aldera igo zituzten bi aldapak, batez ere. Gainera, berotu ere egin zuen eta ibilbidearen zati batean haizea ere kontra izan zuten.\nGizonezkoen kategorian Jabi Goitia gernikarra izan zen irabazlea, bigarren Beñat Arnaiz helmugaratu zen eta hirugarren Urko Herran. Emakumezkoetan berriz, Maddi Market nagusitu zen, eta podiuma Diana Vecillas eta Arrate Mintegik osatu zuten, hurrenez hurren.\nAurten egoerara moldatutako lasterketa antolatu zuten Oñatin, izan ere, pandemiari aurre egiteko neurriak aintzat hartuta, ordu pare bat lehenago hasi ziren ingurura inguratzen kirolariak, ilaran jarri eta tenperatura hartu, izenak eman eta txipak hartzen.\nKadete mailatik aurrerako 360 atleta federatuk hartu zuten parte. Horietatik, 60 emakumeak, eta duatloi egokitua egiteko aukera ere eskaini zuten antolatzaileek. Egunean zehar 100 boluntario aritu ziren lanean, 80 herritar eta Aloña Mendiko hogei kide inguru.\n1 JAVIER GOITIA OMAECHEVARRIA 00:58:43\n2 BEÑAT ARNAIZ URIBARREN 00:59:01\n3 URKO HERRAN AGUILAR 00:59:09\n4 RUBEN RUZAFA CUETO 00:59:56\n5 AITOR SAN VICENTE ASTOBIZA 00:59:58\n6 AITOR REGILLAGA BELOKI 01:00:09\n7 ANDER SEGUROLA ULI 01:00:16\n8 ANDER GANZABAL BILBAO 01:00:23\n9 JAVIER FERNANDEZ VICARIO 01:00:27\n10 IBAN AZAROLA GORDO 01:00:30\n1 MADDI MARQUET FERRAN 1:07:33\n2 DIANA VECILLAS SAMPEDRO 1:11:48\n3 ARRATE MINTEGI GONZALEZ 1:12:31\n4 BESAIDE ASTOBIZA SANCHEZ 1:12:57\n5 IOANA OSA LARRUZEA 1:13:31\n6 NAIADE VELASCO RODRIGUEZ 1:13:34\n7 LOLA OIARZABAL FERNANDEZ 1:14:26\n8 INES MORENO SANCHEZ 1:15:12\n9 AINARA BENAVENTE BABACE 1:16:24\n10 ERIKA ESPINOSA LAHUERTA 1:16:31


URAk Fadurako zubi berria irekiko du gaur - Getxo - Hiruka.eus\nHiruka.eus 2017-03-22 10:50\nURA Uraren Euskal Agentziak behin betiko irekiko du gaur Algortako Fadurako zubi berria, ibilgailuen trafikorako ere. Zubi berriak 18 metro luze eta 13 metro zabal ditu, 5 metroko galtzada eraiki da bertan, oinezkoentzako bi espaloi ditu eta 3 metro zabaleko bidegorria jarri dute. Hormigoi armatu aurreatezatuzko habeez osatua dago.\nEra berean, Krainer deritzon bioingenieritza-teknikaren bidez, haritz-zura eta sahats-zutoinak aldaxkatzea baliatuz, 30 metro luzerako tarte bat egonkortu du, kirol esparrua zeharkatzen duen ibaiaren tarte batean.\nLanok 775 metro luzeko tartean egin dira; eta 2,6 milioi euroko inbertsioa behar izan dute.\nFadurako zubia ordezkatzeko lanak hasi ditu URAk\nHiruka.eus 2016 urr 26 Getxo\nMartxan dira daborduko Algortako Fadura kiroldegiaren inguruko zubia ordezkatzeko lanak. Azpiegitura berriak, zaharraren aldean, bestelako tipologi...


Urrezko puntuak jokoan – Taxoareko Hitza\nUrrezko puntuak jokoan\n15 maiatza, 2016 15 maiatza, 2016 Taxoareko Hitza\nBilbao Athletic-Osasuna (San Mames Barria, Igandea 19:00)| Azken txanpan sartu da bigarren maila eta Osasuna ongi kokatuta dago denboraldia promozio postuetan amaitzeko. Ponferradinaren aurka aukera paregabea galdu ostean, aurreko asteburuan Sadarren lortutako puntu gazi-gozoa San Mames Barrian irabazita ondu nahi dute Enrike Martin Monrealen jokalariek. Bilbao Athleticken kontrako partidarako, Nino eta Oier baja izango dira.\nUrrea balio dute gaur San Mames Barrian jokoan egongo diren hiru puntuek. Denboraldiko azken bost partiduetan sartu da txapelketa eta talde nafarra egoera onean dago lehenengo sei postuei eusteko. Promozio postuei eustea emaitza bikaina izango balitz ere, klubean oraindik ez dute lehenengo bi postuetan sartzea baztertzen. Dena den, momentuz bigarren postua urruti geratzen zaio Enrike Martinen taldeari, Alaves bost puntutara baitago.\nBilbao Athleticken kontrako partida finala dela esan ez badaiteke ere, partida erabakigarria da zalantza izpirik gabe. Izan ere, Osasunari etxetik kanpo hiru neurketa geratzen zaizkio gaurkoarekin, eta horietatik bi arerio zuzenen aurka jokatu beharko dituzte: 40. jardunaldian Nasticen zelaian eta, azkeneko jardunaldian, Carlos Tartieteren, Oviedoren kontra. Gauzak horrela, gaurko irteeran puntuak pilatzea ezinbestekoa da, hasiera batean behintzat beste bi irteerak zailagoak direlako eta Osasuna Ponferradinaren aurka berdintzetik datorrelako.\nSailkapenari dagokionez, Oviedok irabazi (59 puntu) eta Zaragozak (60 puntu) berdindu ostean, Osasuna seigarren postura jaitsi da 57 punturekin. Zazpigarren Girona dago 55 punturekin. Kataluniarrek jardunaldi honetan Elxen zelaian jokatuko dute. Hirugarren postuan Nastic dago 60 punturekin, bigarrenean Alaves 62rekin eta Bigarren Mailako liderra Leganes da 64 punturekin. Jardunaldi honetan Leganesek Nasticen kontra jokatuko du eta Alcorconek Alaves jasoko du Santo Domingo futbol zelaian.\nBi alta eta bi baja garrantzitsu izango ditu Enrike Martinek Bilbao Athleticken kontrako norgehiagokarako: Roberto Torres eta Merino itzuliko dira zigorra beste ostean eta Nino eta Oier deialditik kanpo gerartu dira lesioengatik. Gauzak horrela, eta astean zehar entrenamenduetan ikusitakoari erreparatuta, eta 1-5-3-2ko eskema erabilita, ondorengo hamaikakoa zelairatu dezake Enrike Martinek San Mames Barrian 4.000 gorritxoren aurrean: Nauzet; Buñuel, M.Flaño, Tano, David Garcia, J.Flaño; Merino, Torres, De Las Cuevas; Berenguer eta Urko Vera.\nJokatzeko hamabost puntu falta direnean, Cuco Zigandak zuzentzen duen taldeak salbazioa hamabi puntutara dauka. Hori ez ezik, Bilbao Athleticek Osasunaren kontra galdu eta Almeriak bere partida galtzen ez badu, gaur bertan Bigarren B mailako taldea izan daiteke.\nSadarren jokatutako neurketan puntu bat baino ez zuen atera Osasunak. Gogotik lan egin behar izan zuen partida berdintzeko, nahiz eta Athleticken bigarren taldeak ez zuen partida irabazteko meritu handiegirik egin. Unai Lopezek sartutako gol bikain bati esker aurreratu ziren Zigandarenak eta Roberto Torresek berdindu zuen neurketa. Unai Lopez bera eta lehenengo taldetik jaitsi duten Ager Aketxe dira taldeko jokalari arriskutsuenak.\nGaur hiru puntuak aterako balitu, promozio postuetan duen lekua egonkrotzeko borrokan aurrera pausu garrantzitsua emango luke Osasunak. Etxean bi partida jokatzeko faltako lirateke eta etxetik kanpo arerio zuzenen aurkako partida bi. San Mames Barrian hiru puntuak pilatu eta etxeko sei puntuak lortuta, eskura izango ditu Osasunak promozio postuak.\nLaburpen hitzak Adelante Liga,Bigarren Maila,Bilbao Athletic,Nafarroa,Osasuna,San Mames Barria\nPrevious postAtikora bidean, balaztada\nNext postHuts egiteko tarterik gabe


Sare publikoak errehabilitazio psikiatrikoa eskaintzeko eskatu diote Madrilgo Erkidegoari | Consumer\nSare publikoak errehabilitazio psikiatrikoa eskaintzeko eskatu diote Madrilgo Erkidegoari\nZenbait erakundek uste dute estaldura falta horrek zenbait konstituzio-agindu urratzen dituela\nZenbait erakunde joan den larunbatean agertu ziren Espainiako hiriburuan, Madrilgo Erkidegoak errehabilitazio psikiatrikoa eta psikosoziala eskaintzeko osasun mentaleko sare publikoan, beste errehabilitazio mota batzuk eskaintzen dituen bezala. Deitzaileen arabera, martxak 2.500 lagun inguru bildu zituen.\nNeptuno plazan hasi eta Puerta del Solen amaitu zen manifestazioaren antolatzaileak Madrileko Pro Salud Mental Elkarteen Federazioa (22 elkarte biltzen ditu), Asociación Española de Neuropsiquiatría Profesional de Salud Mental, Asociación Madrileña de Salud Mental en Rehabilitacion Psicosocial eta Asociación Madrileña de Rehabilitacion Psicosocial ziren.\nErrehabilitazio psikosoziala ez du eskaintzen Madrilgo Erkidegoko sare publikoak “arrazoi politikoengatik”, esan zuten deitzaileek, eta estaldura falta horrekin ez dira betetzen konstituzio-aginduak, hala nola osasuna babesteko eskubidea, unibertsaltasuna eta berdintasuna, herritar guztien legearen aurrean. Madrilgo Erkidegoko Gobernuari gai hau ebazteko eta Osasun eta Kontsumo Sailak zerbitzua abian jartzeko eskumen guztiak izan ditzan eskatzeaz gain, elkarte horiek aurreko legegintzaldian onartutako Osasun Mentaleko Plana betetzeko eskatu zuten.\nMartxaren deialdia egin dutenek uste dute Osasun Mentaleko Plana “partziala eta ez nahikoa” dela, baina adierazi zuten “aurrerapauso txiki bat dela gaur egun oso ahaztuta dauden Madrilgo dozenaka mila herritarrentzako osasun-arreta hobetzeko, eta giza baliabideak zein baliabide materialak oso urriak direla”.\nLarunbatekoa ere errebindikazio-eguna izan zen Adimen Osasunaren Nazioarteko Eguna zela eta. Elkarte horiek emandako datuen arabera, Madrilgo Erkidegoko biztanleen %3,5etik %5,4ra bitartean buru-nahaste larriren bat dago. % 2,4k asaldura larria eta iraunkorra du.\nerrehabilitazio psikiatriko publikoa


“Enpresak ordainketa aldakorrak aldatu ditu, horrela argi eta garbi geratu zen Lan-Ikuskaritzan egin zen bileran. Baina hau ez da nahikoa izan eta orain, Bizkaian hitzarmen kolektibo berriaren sinadura aprobetxatuz, eskubide finkatu hauekin behin betiko bukatu nahi ditu”, adierazi du CNTko sekzio sindikalak.\nEgoera honen aurrean, CNTk nabarmendu du erne egongo dela “enpresa honetako langileen eskubideen edozein murrizketaren aurka”. “Enpresako zuzendaritzaren jarreren aurrean, gure erakundeak ez du onartuko ez kaleratze gehiagorik ez nagusikeriarik”, azpimarratu du.\nHalaber, CNTk eskatu du enpresan ordezkaritza duten gainontzeko sindikatuek “langileen batasunaren alde lan egiteko, eraso hauei, elkarrekin, aurre egiteko”.


Kultura definizioa | Filosofía y ética | Xuletas, chuletas para exámenes, apuntes y trabajos\nEscrito el 11 de Abril de 2018 en vasco con un tamaño de 18,43 KB\nDEFINITZEKO: Darwinismoa:Charles Darwinek eta Alfred Russel Wallace-ek, 1858an, Galapagos uharteetara eta Hego Ameriketara bidaiatu ondoren eboluzioari buruz sortutako teoria da, orain arte aldaketa txiki batzuekin oraindik zutik dirauena. Bidaian egindako behaketak oinarritzat harturik egin zuten teoria berria. Antropologia: antrphos”gizakia” eta logos “aztertzea” edo “jakintza”.Ikerketa horren barruan sartzen da, besteak beste, gure espeziearen eboluzio biologikoa aztertzea,munduan diren gizarte-mota ugariei behatzea eta haien berezitasun kulturalak ikertzea, eta gizartea antolatzeko modu askotarikoak alderatzea. Antropolia fisikoa:gizakiak berezko dituen alderdi biologikoak aztertzeaz arduratzen da,hau da,gizakiak animalia-organismo den heinean dituen ezaugarriak.Hiru dira azterketa ildo nagusiak: 1. Zertan datzan gizakia, eboluzio biologikoaren ondorio den heinean; hau da, gure espezieak historiaurrean sortu zenetik gaurdaino izaten dituen aldaketen emaitza den aldetik. 2.Zertan datzan gizakion eta gainerako hominidoen arteko desberdintasun fisiko agerikoak, ikus daitezkeenak, gainerako hominido horiek baitira gure arbasorik gertukoenak eboluzio-zuhaitzean.(giza anatomia, fisiologia,paleontologia,genetika,biologia molekularra,...)\n:giza kultura aztertzeaz arduratzen da, bai iraganeko gizarteena eta bai egungoena: haien jatorria,garapena, egitura eta ezaugarriak,edozein dela ere haien teknifikazio-maila. Antropologiaren arlo honetan,eremu sozialen ikasia izan den portaera oro da kultura. Hainbat alderdi aztertzen dira:egitura politiko , sozial eta ekonomikoak; ahaidetasun-harremanak;erlijiozko errituak eta mitoak;eta sortze-lanak, hala artistikoak nola teknikoak.Beraz, antropologia zientifikoak zientzia ugarirekin elkarlanean aritu behar du , estu gainera.(hizkuntzalaritza,etnografia,arkeologia,antropologia fisikoa…..)\nHominizazioa:(Homo generoa agertzea) Humanizazioa:(giza espezietzat har daitezkeenak agertzea) Etnozentrismoa:beste gizatakde batzuen kultura norberaren kulturako irizpideetan edo sinesmenetan oinarritua epaitzen eta baloratzen duten jarrera. Arrazakeria:Arraza-ezaugarriak direla eta gizatalde batzuk besteak baino maila goragokoak direlako ustean oinarritzen duren sinesmen, jarrera edo jokaera. Xenofobia:desberdina edo arrotza den oro gutxiesten eta arbuiatzen dutenen jarrera da. Erlatibismo kulturala;bi kultura ezaugarriak alderatzea edo baloratzea ezinezkoa dela deriotzotenen jarrera da, eta kultura orok izatez balioa duelako ustean oinarritzen da. Unibertsalismoa:kultura batzuk beste batzuen gainean jar ez daitezen , jarrera etnozentrikoak baztertzea proposatzen du . Intelektualismoa eta elkarrizketa: kultura pluraltasuna aberasgarria delako ustea du jatorri jarrera honek;pluraltasun horrek , izan ere, mundua nahiz gu geu hobeto ulertzen lagundu diezaguke, eta horregatik da aberasgarria. Bat egite kulturalerantz:globalizazioa: hainbesterainokoa da teknologia berrien irismena eta garapena, distantzia ezabatzen ari baita. Oraindik badira oso bakartuta dauden eskualde batzuk baina harreman kulturala gero eta handiagoa da. Horregatik esan ohi da inoiz ez bezelako bat egite kulturala ari dela gertatzen orain.\nGARATZEKO: HOMINIZAZIO PROZESUA: Antropologia fisikoak , hominizazio-prozesua aztertzen du, biologiaren ikuspegitik giza izatea zertan den zehaztu nahian ;antropologia kulturalak, berriz, humanizazio-prozesua du aztergai. 2.1Esplikazioa aurreboluzionistak. Aurreneko greziar filosofoek uste zuten ( Platon eta Aristotelesek…) gure planetan diren espezie guztiek bere horretan iraun dutela hasieratik, batere aldatu gabe. Aldatu, banakoa aldatzen direla bizitzan zehar, baina espezieek beti berdin dirautela. Espezieak, berezko sorreraren bidez sortu ziren, batzuen esanetan, eta jainko-jainkosen nahiaren bitartez, beste batzuek ziotenez, hala nola erlijio eta kultura askok, baita gaur egun ere. Tradizio biblikoak, teoria kreazionistara jo zuen gizakiaren jatorria esplikatzeko. “Hasiera” liburuaren hitz hitzeko interpretazioa zuen oinarri, hauek ziren tesi nagusiak: izaki bizidun guztiak bereiz eta behin betiko izan ziren sortuak , eta gizakia Jainkoak sortu zuen , bere antzeko eta irudiko. Ikuspegi horiek guztiak hipotesi fixista zuen abiapuntu. XVIII.Mendean askok babesten zuten ikuspegi hori. Carl von Linneo eta Georges Cuvier naturalistek. Haien lanak erabakigarriak izan ziren historia naturalaren arloan, uste baitzuten banakoak ingurera moldatzeko gai izatea diseinu adimendun baten ondorio edo emaitza dela. Haien esanetan,biziaren proiketu guztiaren atzean kreatzaile bat dagoela uzten zuen horrek agerian. Linneo eta Cuvierrek botanikaren eta zoologiaren arloetan egindako lanetan oinarritu ziren gero, espezieen jatorriaren ikuspegi eboluzionistaren oinarria izango ziren azterlanak. 2.2Esplikazio eboluzionistak. Charles Darwinek “Espezieen jatorria” argitaratu eta gero erabat behea jo zuten doktrina fixistek. Darwinek esplikazio eboluzionisten oinarriak finkatu zituen:1-transformazio jarraikien ondorioz sortzen dira espezieak. Espezie guztiak, bai botanikoak eta bai zoologikoak, aurretik izandako beste batzuetatik datoz eta pixkanaka aldaketen biden eratu dira. 2-haustespen naturala da eboluzioa esplikatzen duen printzipioa. Espezieetan aldaketa ugari gertatzen dira, berez, baina denek ez dute irauten, denak ez dira trasmititzen; bizirik irauteko borrokan eraginkorrenak gertatzen direnak baino ez. 3-Gizakia antzinako primateen ondorengoa da .\nEspezieen jatorria argitaratzeak berebiziko oihartzuna izan zuen gizartean eta itzelezko polemika sortu zuen garai hartan. Gaur egun, eboluzioaren teoria egiaztatuta dago, datu paleontologiko ugari izateko. Teoria, darwinista, dena den, ez zen dena esplikatzeko gauza. Mendel naturalistak konpondu zuen. Espezien jatorria argitaratu eta zazpi urtera, herentziazko karaktereak faktore batzuek transmitiarazten dituztela ziurtatu zuen, geroago faktore horiei gene esan zitzaien. Ikerketa horien ondorioz etorri ziren, mutazionismoaren doktrinak:espezieen ezaugarrien aldaketak.2.3Gizakiaren eboluzioa. Gizakiaren jatorria azaldu nahi denean primateen eboluziotik abiatzen da. Giza eboluzioa honela gertatu da. Hominido antzinakoena, Ardipithecus ramidius izan zen. Haren ondoren, Australopithecus generoa. Bi eboluzio-lerro sortu ziren azken horretatik;bata desagertu egin zen eta gaur egungo gizakiraino eboluzionatu zuen. Bigarren lerro horretan , Homo generokotzat hartzen den den lehen espeziea sortu zen : garezur handiagokoa eta aldaketa kultural nabarmenekoa. Eboluzioa-lerro horri jarraitu eta homo sapiensera iristen gara, gure arbaso hurbilenekoa. Hartatik gure espeziea: homo sapiens sapiens.2.4Hominizazio-prozesua. Homo generoaren bereizgarri nagusiak, hiru dira:1- Zutik ibiltzeko gaitasuna, beste primateek ez bezala. Bi oinen gainean ibiltzen dira. Zutik ibiltze horrek aldarazi egin zuen hominidoen anatomia: heltzeko gaitasuna galdu zuten oinetan, aldatu egin zitzaien bizkarrezurraren kurbadura, indatu egin zitzaien lepoa.2- Zutik ibiltzeak , goiko gorputz adarrez baliatu behar izan gabe, eskuak beste hainbat gauzatan trabatze ekarri zien; objetuak manipulatzen, ehizan...3-.Garuna garatzea. Astralophitecusetik homo sapiens sapiensera garuna hiru aldiz handiagoa eta konplexuagoa bihurtu.. Zenbat eta handiagoa izan objetuak manipulatzeko eta egiteko trebetasuna, orduan eta handiagoa da halakoak asmatzeko eta sortzeko gaitasuna → gaitasun tekniko:paleolitoko harrizko tresna zaharrak gizakiaren gaitasun teknikoaren ondorio dira. → gaitasun sinbolikoa:ideiak, sentimendua... Sinboloen bidez adierazteko eta sortzeko gaitasuna.\nHasierako primate-forma haietatik gertuen ditugun arbaso hominidoetaraino doa eboluzio-prozesua. Milioika urteko prozesu horretan hominizazioa gertatzeaz gain (Homo generoa agertzea), humanizazioa ere gertatu zen (giza espezietzat har daitezkeenak agertzea). Gizakiak ezaugarri bereizgarri batzuk ditu: zutik ibiltzea, eskuak libre geratzea, garuna garatzea… horrek guztiak kultura agertzea eragin zuen. Jaiotakan hainbat ezaugarri biologiko eta genetiko izaten ditugu, alderdi naturala osatzen dutenak, alderdi kulturala berriz, eremu sozialean ikasiaz dago osatuta (teknikez, ohiturez, arauez bizitzeko moduez…) Beraz kultura honela definitu: “sozialki ikasiz geureganatu dugun informazio guztia da, norberak imitazioz ikasia ere izan daiteke, edo baita besteren batek irakatsia, edo erabiltzearen erabiltzeaz bereganatua edo ohitura bihurtua.” Definizio hori ontzat emanez gero, ezin baiezta daiteke gizakiak baino ez duen ezaugarria denik kultura. Animaliek ere badute nolabaiteko kultura bat, nagusiki portaerak elkarri transmititzeko. Txinpantzeek adib beste batzuei ikusita tresnak erabiltzen ikasten dute. Gauzak ikasteko modua imitazioa da eta hori izaten da gizakiaren jokaera berriak ikasteko bidea eta hizkuntza bidezko transmisioa ere erabiltzen du.\nKomunikatzeko moduetan eboluzionatuena. Hizkuntzari esker, gizakiak aukera du besteei informazioa transmititzeko urrutitik. Esan dezakegu hizkuntza dela gizakiaren eta gainerako animalien arteko alde nagusia. Gizakiak sortutako kultura eta zenbait animaliek sortutakoa alderatzen baditugu, giza kulturaren alde nabarmentzen dira haren dinamismoa,aniztasun eta aberastasuna. Giza kultura deritzogu sozialki ikasia edo jasoa eta hizkuntza bidez transmititua izan den informazio multzoari. Gizakia kulturari esker, ingurunea aldatzeko gai da. Giza espeziean eboluzio kultural bat ere gertatu da, eta moldaera biologikoa baino garrantzitsuagoa izan da. informazio-motak: zientzia, artea, morala, teknika, sineskeriak, mitoak, errituak… Gizakiaren ezaugarri bereizgarri bat kultura da.\nKultura izateak bereizten du gainerako animalietatik gizakia. Kultura ez da bat eta bakarra, asko daude eta nahasian ditugu: hiri-kultura, kristau-kultura, musulmanena, protestanteena… Pluraltasun horri kultura-aniztasuna deritzo. Gizakiak, ez du beti berdin erantzuten, ez dago horretarako programatuta baina badu norberaren jokaera erabakitzeko nolabaiteko askatasuna\n. Gizakiak badu egoera bakoitzean erantzun egokiena zein izan daitekeen erabakitzeko askatasuna eta bai adimena.\nDefinizioa kultura Kultura mentala Sinbolizatzeko gaitasuna Kultura eta zibilizazioa Kultura Animalia kulturala


Azaroko edo abenduko saio batean iragarri bezala, aleman eskolak utzi egin ditut. Gezurrik erran gabe, aitzakia aunitz ematen ahalko nuke nire erabakia justifikatzeko –ez nuela astirik, lan gehi...\nLuis Maria Zengotitabengoaren kasua izan da azkena. Belgikako Oostende hirian atxilotu zuten abuztuaren 21ean. Bere anaia atxilotu zuten operazioareikin lotzen zuten polizia iturriek: hau Lisboako air...\nCreative Commons lizentziarekin, nahi bezala jaitsi ditzakezu artxiboak Free Music Archiven. AEBtako WFMU irratiaren ekimena da honakoa, eta bertan entzun edo deskargatu ditzakezu kantuak. Egile gehie...


Jarduera soziokulturaletan parte hartzea eta harrera dauden pertsonak laguntzeko ordenantza arautzailea. - Ayuntamiento de Berriozar / Berriozarko Udala HOME\nJarduera soziokulturaletan parte hartzea eta harrera dauden pertsonak laguntzeko ordenantza arautzailea.\nBerriozarko Udaleko Gobernu Batzordeak 2013ko abenduaren 13an onartu zuen hezkuntza, kultura, kirol, gizarte, berdintasun eta gazteria arloek antolatutako jardueretan parte hartzeko dirulaguntzen ordenantza arautzailea. Dirulaguntza jasoko dute araudiak ezarritako baldintzak betetzen dituzten pertsonek, Oinarrizko Gizarte Zerbitzuen Mankomunitatearen txostena aldekoa bada.\nHelburua: Baliabide ekonomiko gutxiago dituzten familiei 2013/2014 ikasturteko jardueren izen-ematea diruz laguntzea.\nAgiriak: berariazko eskabidea; N.A.; familia-liburua; hala denean, alokairu-kontratua edo/eta alokairuaren edo hipotekaren ordainagiria eta errenta aitorpena eta banantzearen hitzarmen arau-emailea edo dibortzioaren gaineko epaia.\nEskabidea aurkezteko azken eguna: 2014ko urtarrilaren 24a (Berriozarko Udalaren Erregistroa, Kaleberri 7 behea).\nDirulaguntza eskatzeko eskabidea


Bizikleta eta oinezkoen bide-sarea garatzeko diru laguntza eskatuko dio Udalak Diputazioari. — Berbia\nBizikleta eta oinezkoen bide-sarea garatzeko diru laguntza eskatuko dio Udalak Diputazioari.\nUgarkaldetik Olabarrietaraino eta errepide azpiko pasabidearen proiektuak aurkeztuko dira.\nDiputatuen Kontseiluak 2013ko martxoan erabaki zuen Gipuzkoako Lurralde Historikoan Bizikleten eta Oinezkoen Bideen Udal Sarea garatzeko diru laguntzak ematea eta horiek arautuko lituzketen oinarriak. Urte horretan bertan, 2013an nahiz 2014an hartarako deialdiak kaleratu ziren eta aurtengo deialdia zabaldu berri da.\nUdalak, aurten bidegorri sarea Olabartaruntz garatzeko asmoz du eta horren haritik bi proiektu ditu eskuartean: Ugarkaldetik Olabarrieta auzo sarreraraino iritsiko den bidegorri zatia eta Udanako igoera hasi aurretik, errepide azpiko pasabidea. Bi proiektuetarako, aldundiaren diru laguntza eskatzea erabaki da.\nUgarkalde eta Olabarrieta auzoa elkar lotuko dituen bizikleta eta oinezkoentzako bidea, Gipuzkoa 2630 errepideari jarraituz eta honen ertzean egokitzeko proiektua oso aurreratuta dago. Gaur egingo den Osoko bilkuran egitasmoa behin betiko onartu eta beharrezkoak diren lurrak eskuratzeko desjabetze espedienteari hasiera ematea proposatuko da.\nGipuzkoa 2630 errepide horren 12,700 kilometro puntuan bestalde, oinezko nahiz txirrindularientzat azpiko pasabidea egokitzeko proiektua ere badu udalak. Azken Osoko bilkuran, egitasmoaren bigarren aldaketa hasiera batean onartu zen.\nBi proiektu hauek 2015eko aurrekontuetan jaso direnez, hartarako Diputazioaren diru laguntza eskatzea erabaki da.


Zumarragako Antioko Musikaldiaren 37. edizioa irailean ospatuko da - Noticias de Gipuzkoa\nZumarragako Antioko Musikaldiaren 37. edizioa irailean ospatuko da\nInteresatuek kultur etxean eskatu beharko dute gonbidapena\n– m. tolosa 29.08.2020 | 01:15\ndonostia – Zumarragako Antioko Musikaldiaren 37. edizioa iraileko larunbat guztietan ospatuko da, hilaren 5, 12, 19 eta 26an, Antioko ermitan. Emanaldiak doakoak izango dira. Kontzertuak arratsaldeko zazpiak eta erdietan izango dira, eta doako autobus bat egongo da Zumarragatik.\nAurkezpenean Mikel Serrano Zumarragako alkatearekin batera izan zen Harkaitz Millan Gipuzkoako Kultura diputatuak atzo adierazi zuenez, 37. edizio honek Aldundiaren, Udalaren, Musika Hamabostaldiaren eta Antiguako Amaren Lagundiaren laguntza jaso du. Antioko Musikaldia 1984an hasi zen, eta Gipuzkoako lehenengoetakoa da Debakoarekin batera.\n"Aurten ere kalitatea eta aniztasuna ziurtatuta daude. Eta egitarauaren kalitate horri ingurunearen edertasuna eta ermitaren akustika paregabea gehitzen zaionean, kontzertu hauek esperien-tzia paregabe bihurtzen dira", nabarmendu zuen.\nSerranok azaldu zuenez, "harrotasunez esan genezake 37 urte daramatzagula musikaldi hau antolatzen; gainera, bide batez, Zumarragako ondare kulturala balioan jartzen dugu, kasu honetan akustika aparta duen Antioko baselizan".\nMillanek aipatu zuen COVID-19ak eragindako pandemiak eragina izan duela aurtengo programazioa antolatzerakoan, baina "espazio seguru eta atsegin bat lortzen saiatu gara, artista, teknikari eta gerturatzen diren guztientzat".\nLehen kontzertua, irailaren 5ean, Joxean Goikoetxeak eta Euskameratak eskainiko dute, Bi min kantuan: Iparragirre eta Lete; hilaren 12koa berriz, Metamorfosia, Garikoitz Mendizabal txistulariak eta German Ormazabal pianistak.\n19an Vocalia Abesbatzak eta Esemble Conductusek parte hartuko dute; eta 26an Kamerata Euskdivariusek. Gainera, urriaren 3an Gandeiak kontzertua eskainiko du Igartubeitin arratsaldeko seietan. Egoerak hala eraginda, jarduera hauetarako guztietarako edukiera mugatua izango denez, gonbidapena jasotzea ezinbestekoa izango da.\nInteresatuek kultur etxean eskatu beharko dute gonbidapena kon-tzertu bakoitzaren aurreko astean, goizeko bederatzietatik ordubiak bitartean, edota kultura@zumarraga.eus posta elektronikora ida-tzi astelehenetik asteazkenera.\nEskuragarri dauden gonbidapenak baino eskari gehiago jasoko balira, zozketa bidez esleituko dira. Pertsona bakoitzak bi gonbidapen jaso ahal izango ditu gehienez, eta gonbidapenetako bat izenduna izango da. Kontzertura sartzeko, ateak 18:30etik aurrera zabalduko dira.\nantioko ermitan, 19.30eanIrailak 5. Joxean Goikoetxea eta Euskamerata: 'Bi min kantuan: Iparragirre eta Lete'.\nIrailak 12. Garikoitz Mendizabal eta German Ormazabal: 'Metamorfosia'.\nIrailak 19. Vocalia Abesbatza eta Ensemble Conductus.\nIrailak 26. Kamerata Euskdivarius.\nUrriak 3. Gaindegia, 18.00etan.


Garagardoaren kontsumo arduratsua sustatzeko kanpaina hasi dute kontsumitzaileek eta garagardotegiek | Consumer\nGaragardoaren kontsumo arduratsua sustatzeko kanpaina hasi dute kontsumitzaileek eta garagardotegiek\n75.000 iragarki inguru emango dira Espainiako 2.670 zinema-aretotan.\narabera: Ostirala, 2003ko irailaren 05a\nKontsumitzaileen eta Erabiltzaileen Espainiako Konfederazioak (CECU) eta Cerveceros de España erakundeak “Aparrezko hatz bat, bi hatz aurrean” hezkuntza-kanpainaren laugarren txanda jarri dute abian, garagardoaren kontsumo arduratsua sustatzeko. Edizio honetan 75.000 iragarki inguru emango dira Espainiako 2.670 zinema-aretotan.\nEkimen hori irailaren 11n bukatuko da, eta doako 427.500 postal banatuko dira Espainia osoko 2.600 taberna, kafetegi, diskoteka eta zinema-aretotan, kontsumo-ohitura arduratsuak bultzatzeko informazioarekin.\nPostalean, “Badu gorputza, jarri burua” esloganaren ondoan, zenbait buru agertzen dira, eta lausotzen ari dira, kontsumitzaileak gehiegizko kontsumoaren arriskuaz kontzientziatzeko.\nEdizio berri honen iragarpenak, bestalde, erakusten du “lagunekin neurrizko gozamena eta kontsumoa bateragarriak direla”, eta bertan agertzen dira, marrazki bizidunen formatuan, garagardoa modu arduratsuan kontsumitzen duten zenbait gazte, neurriz kanpo kontsumitzen duten gazte baten aldean.\nKanpaina honen antolatzaileek gogorarazi dute egunean 30 g alkohol neurriz kontsumitzen dutela gizonek -hiru garagardo kanabera bezala- eta 20 g emakumeek egunean -bi kanabera-, nahiz eta pertsona guztiek ez dutela berdin erreakzionatzen alkoholaren aurrean.\narduradun garagardo kontsumo


Maitane Ormazabal Archives | Ataun Irratia\nMaitane Ormazabal coach-a gurera etorri da aste honetan ere, eta naturak gugan duen indarraz hitz egin nahi izan digu. Euskal Herrian zenbait sute izan dira azken egun hauetan, eta oraindik ere badira itzali gabekoak, Ataungoa kasu. Garesen jarri nahi izan du ordea arreta kolaboratzaileak, lotura sentimental berezia bai du herri honekiko.\nGure gorputzaren somatizazio prozesuaz aritu zaigu Maitane Ormazabal\nOsasun mentalean aditua da Maitane Ormazabal coach-a eta gure kolaboratzailea, eta gaurko honetan somatizazioaren inguruan hitz egin nahi izan digu ‘Nahikoa da’ saioan. Bizitzako zenbait egoeren aurrean, edonori gerta dakigukeenez, adibide ezberdinak jarri nahi izan dizkigu adituak eta poliki-poliki bada ere, nola aurre egin diezaiekegun irakatsi digu.\nMaitane Ormazabal coach-ak bakarlekuen inguruan hitz egin nahi izan digu\nBakarlekuetara jotzeko erabakiak, gero eta pertsona gehiagok hartzen dituztela zehaztu digu Maitane Ormazabal kolaboratzaile eta coach-ak. Osasun mentalean honek duen eraginaz hitz egiten aritu gara igande honetako ‘Nahikoa da’ saioan, eta «sarriagotan» jo beharko genukeela zehaztu digu coach-ak, halako guneetara.\nNahasmendu obsesibo-konpultsiboa bere gordintasunean tratatu du gaur Maitane Ormazabalek gurean\nMaitane Ormazabalek, erosotasunaren eremua zertan oinarritzen den azaldu digu\nAntsietatearen ezaugarri ezberdinak ezagutarazi dizkigu Maitane Ormazabal\nMaitane Ormazabal: «Euskal Herri bat sortu nahi badugu, oso garrantzitsua da euskara ondo erabiltzea»\nMaitane Ormazabal: «Egungo gerratearen aurrean saiatu orainari gehiago begiratzen, iraganari baino»\nOmazabalek 'Nahikoa da' saioan zehaztu duenez, osasun mentalean asko eragingo du oraindik Errusia eta Ukrainaren arteko gerrak.\nAdinekoek teknologiarekiko sentitzen duten urruntasunaz htiz egin digu Maitanek\nMaitane Ormazabal kolaboratzailearekin, adineko asko teknologiaren alorrean deseroso sentitzen direla azpimarratu dugu. Egungo gizartearen aldetik, moduren batera edo bestera baztertuta sentitzen direla diote askok eta egunerokotasunean jasaten dituzten zenbait egoeren inguruan aritu nahi izan dugu adituarekin.\nMaitane Ormazabal: «Gizarte enpatikoago bat izateko, alde femeninoa gehiago dugu langu beharra»\nIgandero legez, gurean izan da Maitane Ormazabal coach urretxuarra. Datorren asteartean, martxoak 8, Emakumearen Nazioarteko egunaren aldarrikapenak entzungo dira Euskal Herrian ere eta egun honi begira, egungo gizartean ikusten dituen zenbait zantzu azpimarraitu nahi izan dizkigu kolaboratzaileak bere tartean.